open-index/open-wikipedia-markdown huggingface dataset:
കരണ്ടിക്കൊക്കൻ മണലൂതി

**കരണ്ടി കൊക്കൻ മണലൂതി**യുടെ ആംഗല ഭാഷയിലെ പേര് **spoon-billed sandpiper** എന്നും ശാസ്ത്രീയ നാമം *Calidris pygmaea* എന്നുമാണ്. ദേശാടന പക്ഷിയാണ്. 

## രൂപ വിവരണം

ഇവയുടെ പ്രത്യേകത കരണ്ടി പോളുള്ള കൊക്കാണ്. പ്രജനന സമയത്ത് 14-16 സെ.മീ നീളം. ചുവന്ന്-തവിട്ടു നിറത്തിലുള്ള തല. കഴുത്തിലും നെഞ്ചുലും കടുത്ത തവിട്ടു നിറത്തിലുള്ള വരകൾ. ചെമ്പിച്ച അതിരോടു കൂടിയ കറുത്ത നിറത്തിലുള്ള അടിവശം. പ്രജനന കാലമല്ലാത്തപ്പോൾ ചുവപ്പു നിറം ഉണ്ടാവില്ല. എന്നാൽ മങ്ങിയ വ്ഹാര- തവിട്ടു നിറമുള്ള അടിവശം. ചീറകുമൂടിയുടെ അരികുകൾക്ക് വെള്ള നിറം ഉണ്ട്. അടിവശത്തിനു വെള്ള നിറം കാലുകൾക്ക് കറുപ്പു നിറം. 

ചിറകുകൾ 98-106 സെ.മീ. കൊക്കിന് 19-24 മി.മീ. കൊക്കിന്റെ അറ്റത്റ്റിന്റെ വീതി 10-12 മി.മീ. വാലിന് 37-39 സെ.മീ.  

## വിതരണം
ചുക്ചി ഉപഭൂഖണ്ഡത്തിലെ (en.Chukchi Peninsula) കടൽതീരങ്ങളിലും  കംചത്ക്ക ഉപദ്വീപ്ന്റെ കടൽ തീരങ്ങളിലും പ്രജ നനം നടത്തുന്നു. ഇവ പസിഫിക്  മഹാസമുദ്രംതീരങ്ങളിൽ ജപ്പാൻ, വടക്കൻ കൊറിയ,ചൈനയിലേക്കും ദേശാടനം നടത്തുന്നു. ഇന്ത്യ, ശ്രീലങ്ക ,ബഗ്ലാദേശ്,ബർമ്മ, തായ്ലന്റ് , വിയറ്റ്നാം,ഫിലിപ്പീൻസ്,സിംഗപ്പൂർ എന്നിവിടങ്ങളിലും കാണുന്നതായി രേഖകളുണ്ട്. 

## അവലംബം

## പുറത്തേക്കുള്ള കണ്ണികൾ

* Video of a displaying male at YouTube
* BBC - Bid to save sandpiper at risk of extinction
* Saving the spoon-billed sandpiper, Chukotka expedition 2011 http://sbsproject.wordpress.com/
* Video of chicks at Slimbridge WWT. July 2012. guardian.co.uk
* http://www.saving-spoon-billed-sandpiper.com  - The spoon-billed sandpiper conservation breeding programme
* http://www.eaaflyway.net/our-activities/task-forces/spoon-billed-sandpiper/  Spoon-billed sandpiper page at East Asian &ndash; Australasian Flyway Partnership 

വർഗ്ഗം:കേരളത്തിലെ പക്ഷികൾ
വർഗ്ഗം:മണലൂതികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:റഷ്യയിലെ പക്ഷികൾ
വർഗ്ഗം:യൂറോപ്പിലെ പക്ഷികൾ
വർഗ്ഗം:Animals described in 1758
അബ്ദുല്ല ക്വില്ല്യം

വില്ല്യം ഹെൻട്രി ക്വില്ല്യം, (10 April 1856  ലിവർപൂൾ – 23 April 1932 ലണ്ടൻ) പിന്നീട് **അബ്ദുല്ല ക്വില്ല്യം** എന്ന് പേരുമാറ്റിയ 19ആം നൂറ്റാണ്ടിൽ ഇംഗ്ലണ്ടിൽ ജീവിച്ച ക്രിസ്തുമതത്തിൽ നിന്ന് ഇസ്‌ലാം സ്വീകരിച്ച വ്യക്തിയായിരുന്നു. ഇംഗ്ലണ്ടിലെ ആദ്യത്തെ മുസ്‌ലിം പള്ളിയും ഇസ്‌ലാമിക ദഅവ കേന്ദ്രവും സ്ഥാപിച്ചത് ഇദ്ദേഹമായിരുന്നു.

## ജീവിത രേഖ
ഇംഗ്ലണ്ടിലെ ലിവർപൂളിൽ 1856ൽ ഒരു ഉന്നത കുടുംബത്തിലാണ് ഇദ്ദേഹം ജനിച്ചത്. പിതാവ് റോബർട്ട് വില്ല്യം വാച്ച് നിർമാതാവായിരുന്നു. നിയമം ആണ് പഠിച്ചത്. ഒരു ഉറച്ച ക്രൈസ്തവ ജിവിതരീതി പിന്തുടർന്നിരുന്ന വില്ല്യം മദ്യത്തിന് എതിരായിരുന്നു. മദ്യത്തിന്റെ ഉപയോഗത്തെ എതിർത്ത് അദ്ദേഹം പൊതുസ്ഥലങ്ങളിൽ പ്രസംഗിച്ചിട്ടുണ്ടായിരുന്നു.

### ഇസ്‌ലാം ആശ്ലേഷണം
17മത്തെ വയസ്സിൽ മൊറോക്കോയിൽ നടത്തിയ പര്യടനം അദ്ദേഹത്തെ മാറ്റി മറിച്ചു. മദ്യം ഉപയോഗിക്കാത്ത മുസ്‌ലിങ്ങളുടെ ജീവിതരീതിയിൽ ആകൃഷ്ടനായി അദ്ദേഹം ഇസ്‌ലാം സ്വീകരിക്കുകയും പേര് അബ്ദുള്ള ക്വില്ല്യം എന്ന് മാറ്റുകയും ചെയ്തു. ലിവർപൂളിൽ തന്റെ ഉടമസ്ഥതയിൽ ഉണ്ടായിരുന്ന കെട്ടിടം അദ്ദേഹം മസ്ജിദ് ആക്കി മാറ്റി പ്രബോധന പ്രവർത്തനങ്ങൾ ആരംഭിച്ചു.1889ലെ ക്രിസ്തുമസ് ദിവസം ലിവർപൂൾ മുസ്‌ലിം ഇൻസ്റ്റിറ്റ്യൂട്ട് എന്ന പേരിൽ അദ്ദേഹം ഒരു ഇസ്‌ലാമിക കേന്ദ്രവും സ്ഥാപിച്ചു. അദ്ദേഹത്തിന്റെ പ്രവർത്തനങ്ങളിൽ ആകൃഷ്ടരായി നിരവധി പേർ ഇസ്‌ലാം സ്വീകരിച്ചു. അദ്ദേഹത്തിന്റെ മാതാവടക്കം നിരവധിപേർ അക്കൂട്ടത്തിലുണ്ടായിരുന്നു.

അദ്ദേഹത്തിന്റെ പ്രവർത്തനങ്ങൾക്കെതിരെ യാഥാസ്ഥിതികരായ ബ്രിട്ടീഷുകാരിൽ നിന്ന് കടുത്ത എതിർപ്പുകൾ ഉയർന്നിരുന്നു. പള്ളിയും ഇസ്‌ലാമിക കേന്ദ്രവും ആക്രമണത്തിനിരയായി. അതെല്ലാം നേരിട്ട അദ്ദേഹം അനാഥശാല, സ്കൂൾ, പത്രം എന്നിവയൊക്കെ സ്ഥാപിച്ചു പ്രവർത്തനം വ്യാപിപ്പിച്ചു. ഇന്ത്യ, യെമെൻ എന്നിവിടങ്ങളിൽ നിന്നും വരുന്ന കപ്പൽ തൊഴിലാളികൾക്ക്  അദ്ദേഹം സൗജന്യ നിയമ സഹായം നൽകുമായിരുന്നു.

അദ്ദേഹത്തിന്റെ പ്രവർത്തനങ്ങൾ ബ്രിട്ടനിലും ഇസ്‌ലാമിക ലോകത്തും അദ്ദേഹത്തിന് വലിയ ആദരവ് നേടിക്കൊടുത്തു. അന്നത്തെ ഉസ്മനിയ്യ ഖലീഫ അബ്ദുൽ ഹമീദ് രണ്ടാമൻ അദ്ദേഹത്തിന് ശൈഖുൽ ഇസ്‌ലാം പദവി നൽകുകയും ബ്രിട്ടനിലെ അദ്ദേഹത്തിന്റെ പ്രതിനിധി ആക്കുകയും ചെയ്തു. അഫ്ഗാൻ അമീർ അദ്ദേഹത്തിന് സാമ്പത്തിക സഹായങ്ങൾ നൽകി. മൊറോക്കൻ ഇസ്‌ലാമിക പണ്ഡിതർ അദ്ദേഹത്തിന് ആലിം പദവി നൽകുകയുണ്ടായി. ഉസ്മാനിയ ഖലീഫ ബ്രിട്ടനിലെ വിക്ടോറിയ രാജ്ഞിയെ സന്ദർശിച്ച വേളയിൽ അദ്ദേഹത്തെ നേരിൽ പോയി കാണുകയുണ്ടായി.
ഇസ്ലാമിക ആധ്യാത്മികത സ്വാധീനിച്ചിരുന്ന അബ്ദുല്ല ക്വില്ല്യം ശാദുലിയ്യ , മൗലവിയ്യ പാതകളിലൊന്ന് സ്വീകരിച്ചിരുന്നു. 1908 ലെ ആദ്ദേഹത്തിന്റെ തിരോധാനം വലിയ വാർത്താ പ്രാധ്യാന്യം നേടിയിരുന്നു. മൂത്ത മകനെയും കൂട്ടി തുർക്കിയിലേക്ക് യാത്രയായ അദ്ദേഹം പിന്നെ മടങ്ങി വന്നിലെന്നാണ് എല്ലാവരും ധരിച്ചിരുന്നത്. എന്നാൽ ബ്രിട്ടനിലേക്ക്  1909 -10 ഇൽ തിരിച്ചു  വന്ന ക്വില്ല്യം  ഹെൻറി  എം ലിയോൺ  എന്ന പേരിൽ ആത്മീയ ലളിത ജീവിതം നയിക്കുകയായിരുന്നുവെന്ന് പിന്നീട് വെളിപ്പെട്ടു.  ' മർമധുക്കെ പിക്കൽ ,ബാറൺ ഹെഡ്ലി എന്നിവരുമായി സൗഹൃദം പങ്കിട്ടിരുന്ന അദ്ദേഹം  ടർക്കിഷ് സൂഫി കവി  ശൈഖ്  ഹാറൂൺ  അബ്ദുല്ലയുടെ കവിതകൾ അടക്കം ചില രചനകൾ നടത്തിയിട്ടുണ്ട്  പാശ്ചാത്യ ലോകത്ത് ഇസ്ലാമിനെ പരിചപ്പെടുത്തുന്നതിൽ ഒരു വഴികാട്ടിയായ അദ്ദേഹം 1932 ഏപ്രിൽ 23ന് 76മത്തെ വയസ്സിൽ ഇംഗ്ലണ്ടിൽ വെച്ച് മരണപ്പെട്ടു.

## അവലംബം

വർഗ്ഗം:ഇസ്ലാം സ്വീകരിച്ച പ്രമുഖർ
സിദ്ദികൾ

ഇന്ത്യയിലും പാകിസ്താനിലും ഉള്ള ഒരു പ്രത്യേക ഗോത്ര വിഭാഗമാണ്‌ **സിദ്ദികൾ**. മുഗൾ സൈന്യത്തിലും മറ്റും ഉണ്ടായിരുന്ന ആഫ്രിക്കൻ വംശജരായ പടയാളികളുടെ പിൻ തലമുറക്കാരാനിവർ.

## അവലംബം

വർഗ്ഗം:ഗോത്രവംശങ്ങൾ
വർഗ്ഗം:അപൂർണ്ണ ലേഖനങ്ങൾ
വർഗ്ഗം:സിദ്ദികൾ
ഇന്ത്യൻ കൌൺസിൽ ആക്ട്‌ 1861

ബ്രിട്ടിഷ് ഭരണാധികാരികൾ ജനങ്ങളുമായി കൂടിയാലോചിച്ചാണ് ഭരണം നടത്തേണ്ടത് എന്ന തത്ത്വം ആദ്യമായി അവതരിപ്പിച്ചത് ഈ നിയമം മുഖേനയാണ്. വികേന്ദ്രീകരണ പ്രക്രിയ തുടങ്ങുന്നത് 1861-ലെ ഇന്ത്യൻ കൗൺസിൽ നിയമം പാസ്സാക്കപ്പെടുന്നതോടുകൂടിയാണ്. 1858-ലെ ഇന്ത്യാ ഗവൺമെൻറ് നിയമത്തിൻറെ എല്ലാ കുറവുകളും പരിഹരിക്കാനുള്ള ഒരു ശ്രമമാണ് 1861-ലെ ഇന്ത്യൻ കൗൺസിൽ ആക്ടിലൂടെ ചെയ്തത് .

## പ്രധാന വ്യവസ്ഥകൾ

*ഇന്ത്യൻ പ്രാതിനിധ്യ സഭകൾക്ക് തുടക്കം കുറിച്ചത് ഇന്ത്യൻ കൌൺസിൽ ആക്ട്‌ ആണ്.

*വൈസ്രോയിയുടെ കൌൺസിൽ അംഗ സംഖ്യ വർദ്ധിപ്പിക്കാൻ ഇന്ത്യൻ കൌൺസിൽ ആക്ട്‌ വിവക്ഷിക്കുന്നു. കൌൺസിലിലെ ഒരു അംഗം നിയമകാര്യങ്ങളിൽ വിദഗ്ദ്ധനയിരിക്കണമെന്നും ആക്റ്റ് നിഷ്കർഷിക്കുന്നു. 

*ഇന്ത്യയിലെ പ്രവിശ്യകളുടെ ക്ഷേമത്തിനായി നിയമനിർമ്മാണ സഭകളെ നിയോഗിച്ചു.

*6 മാസ കാലാവധി ഉള്ള വിവിധങ്ങളായ ഓർഡിനൻസുകൾ പുറപ്പെടുവിക്കാൻ വൈസ്രോയിയെ ചുമതലപ്പെടുത്തി.

## അനുബന്ധം

വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനിയുടെ നയങ്ങൾ
വർഗ്ഗം:ബ്രിട്ടീഷ്‌ ഇന്ത്യയിലെ നിയമങ്ങൾ
പ്രമീളാ ദേവി

കേരളത്തിൽ നിന്നുള്ള വനിതാകമ്മീഷൻ അംഗവും എഴുത്തുകാരിയുമായ വ്യക്തിയാണ് **പ്രമീളാ ദേവി**.യു.ജി.സി. സ്ത്രീശാക്തീകരണ പരിപാടികളുടെ ദേശീയ പരിശീലകയും യു.എൻ പീസ് കമ്മിറ്റിയംഗവുമാണ് പ്രമീളാദേവി. ആംഗലേയത്തിലും മലയാളത്തിലും (പരിഭാഷകളടക്കം) അമ്പതിലധികം പുസ്തകങ്ങളുടെ രചയിതാവാണ്. ജനനം 1960 സെപ്‌തംബർ 28. വാഴൂർ എസ്‌. വി. ആർ. എൻ. എസ്‌. എസ്‌. കോളജിൽ ഇംഗ്ലീഷ്‌ അദ്ധ്യാപിക.

ഇദ്ദേഹത്തിന്റെ പ്രധാന കൃതികൾ 
* നിഷാദം 
* രാമേശ്വരം കടൽ 
* വാടകവീട്ടിലെ സന്ധ്യ
* ആൻ ഫ്രാങ്കിന്റെ ഡയറിക്കുറിപ്പുകൾ (പരിഭാഷ)

ഇടശ്ശേരി അവാർഡ്, സദസ്യതിലകൻ ടി. കെ. വേലുപ്പിളള കവിതാ അവാർഡ്‌, സമസ്‌ത കേരള സാഹിത്യ പരിഷത്ത്‌ അവാർഡ്‌, കവിതാ മത്‌സരത്തിലെ അവാർഡ്‌ എന്നിവ ലഭിച്ചു. 1994-ലെ മികച്ച കവിതയ്‌ക്കുളള മഹാകവി കുട്ടമത്ത്‌ അവാർഡ്‌ ‘നിഷാദം’ എന്ന കവിതയ്‌ക്കു ലഭിച്ചു. 1995-ൽ പ്രസിദ്ധീകരിക്കപ്പെട്ട ‘നിഷാദം’ എന്ന പ്രഥമ കവിതാസമാഹാരം, 1996-ലെ മഹാകവി മൂലൂർ സ്‌മാരക കവിതാ അവാർഡ്‌, 1997-ലെ എസ്‌. ബി. ഐ. കവിതാ അവാർഡ്‌, 1997-ലെ വെണ്മണി സാഹിത്യ അവാർഡ്‌ എന്നീ പുരസ്‌കാരങ്ങൾ നേടിയിട്ടുണ്ട്‌.

## അവലംബം
മുരുട് ജഞ്ചിറ

മഹാരാഷ്ട്രയിലെ റായ്ഗഡ് ജില്ലയിൽ കിഴക്കൻ കടൽ തീരത്ത് കരയിൽ നിന്ന് അരക്കിലോമീറ്റർ മാറി ഒരു ദ്വീപിൽ സ്ഥിതിചെയ്യുന്ന നൂറ്റാണ്ടുകൾ പഴക്കമുള്ള ഒരു കടൽ കോട്ടയാണ് **മുരുട് ജഞ്ചിറ** (Murud-Janjira मुरुड जंजिरा). നിരവധി ചരിത്ര സംഭവങ്ങൾക്ക് സാക്ഷിയായ ഈ കടൽ കോട്ട ഇതിന്റെ കരുത്തുകൊണ്ട് പ്രശസ്തമാണ്. ഡച്ച്, മറാത്ത, ഇംഗ്ലീഷ് ആക്രമണങ്ങളെ പ്രതിരോധിച്ച ചരിത്രമുള്ള ഈ കോട്ട നിരവധി പേരുടെ അധീശത്വം കൈമാറിവന്ന ഒരു പ്രശസ്ത ടൂറിസ്റ്റ് കേന്ദ്രമാണിന്ന്.

## ചരിത്രം
15-ാം നൂറ്റാണ്ടിലാണ് ഈ ദ്വീപിൽ ആദ്യമായി കോട്ട നിർമ്മിക്കുന്നത്. മത്സ്യബന്ധനക്കാരായ ആളുകളാണ് ആദ്യം കോട്ട നിർമ്മിച്ചത്. അന്നത്തെ അഹമ്മദാബാദ് ഭരണാധികാരിയായ നൈസാം അഫ്രിക്കൻ ,അറബ് വംശജരും മുഗൾ സാമ്രാജ്യത്തിലെ മറ്റൊരു സൈനിക വിഭാഗവുമായിരുന്ന സിദ്ദികളെ അയച്ചു ഈ കോട്ട പിടിച്ചെടുക്കുകയും നിയന്ത്രണം അവരെ ഏൽപ്പിക്കുകയും ചെയ്തു. സിദ്ദികൾ മരത്തിലും മറ്റും നിർമ്മിച്ച കോട്ട സൈനിക നീക്കത്തിന് യോജിച്ച രീതിയിൽ കൂറ്റൻ കല്ലുകൾ ഉപയോഗിച്ചു പുതുക്കിപ്പണിതു. ഏതു തരം സൈനികാക്രമണങ്ങളെയും ചെറുക്കാൻ പറ്റുന്ന രീതിയിലായിരുന്നു 22ഏക്കർ വ്യാപിച്ചു കിടന്നിരുന്ന കോട്ട നിർമ്മാണം.  സിദ്ദികളുടെ നിർമ്മാണ മികവാണ് കോട്ടയുടെ കരുത്തിന്റെ ആധാരം. പോർച്ചുഗീസുകാരും മറാത്തികളുമടക്കം കോട്ട പിടിച്ചടക്കാൻ നടത്തിയ അക്രമങ്ങളെ സിദ്ദികൾ അതിജീവിച്ചു. ശിവജിയുടെ നേതൃത്വത്തിൽ മറാഠ സാമ്രാജ്യം ശക്തിനേടിയ സന്ദർഭത്തിൽ മറാഠ സാമ്രാജ്യത്തിനകത്ത് സ്ഥിതിചെയ്തിരുന്ന ഈ കോട്ട ശിവാജിക്ക് വൻ ഭീഷണിയായിരുന്നു. എന്നാൽ ഏഴുതവണ ആക്രമിച്ചിട്ടും ഈ കോട്ട ശിവാജിക്ക് മുന്നിൽ കീഴടങ്ങാതെ നിന്നു. അവസാനം ആ ശ്രമം ശിവജി ഉപേക്ഷിച്ചു. ശിവജിക്ക് ശേഷം മകൻ സംബാജിയും കോട്ട കീഴടക്കാനുള്ള ശ്രമത്തിൽ പരാജയപ്പെട്ടു. ഒടുവിൽ 1736 ഏപ്രിൽ 19 ന് മറാത്ത പേഷ്വ ബാജി റാവുവിന്റെ സൈന്യം സൈന്യാധിപനായ ചിമ്നാജി അപ്പയുടെ നേതൃത്വത്തിൽ റിവാസ് യുദ്ധത്തിൽ സിദ്ദികളെ പരാജയപ്പെടുത്തി കോട്ട കീഴടക്കി. പിന്നീട് 1818 ൽ ഇംഗ്ലീഷുകാർ ബാജി റാവു രണ്ടാമനെ യുദ്ധത്തിൽ പരാജപ്പെടുത്തുന്നത് വരെയ്ക്കും കോട്ട മറാത്തികളുടെ ആധിപത്യത്തിലായിരുന്നു.

### ഇന്ന്
ഇന്ന് ഈ കോട്ട പ്രധാന ആകർഷണ കേന്ദ്രമാണ്. കോട്ടക്കുള്ളിൽ ശുദ്ധജലം തരുന്ന രണ്ടു കുളങ്ങളുണ്ട്. കടലിന് നടുവിലെ ഈ ശുദ്ധജല സ്രോതസ്സ് പ്രകൃതിയുടെ അത്ഭുതമാണ്

## അവലംബം

വർഗ്ഗം:മഹാരാഷ്ട്ര
വർഗ്ഗം:മഹാരാഷ്ട്രയിലെ വിനോദസഞ്ചാരകേന്ദ്രങ്ങൾ
വസീർ ഖാൻ മോസ്ക്

ലാഹോറിൽ സ്ഥിതി ചെയ്യുന്ന ഒരു പുരാതന പള്ളിയാണ് **വസീർ ഖാൻ മോസ്ക്** (Punjabi/Urdu: . മുഗൾ ചക്രവർത്തിയായ ഷാജഹാൻ ആണ് ഈ പള്ളി പണികഴിപ്പിച്ചത്.
## ചിത്രശാല



File:WKMosque WilliamCarpenter 1866.jpg|Wazir Khan Mosque, 1866 water colour by William Carpenter
File:Wazir Khan Mosque in 1895.jpg|Wazir Khan Mosque, February 1895 by William Henry Jackson
File:Wazir Khan Mosque.jpg|Pigeons flying over the mosque
File:Weeks Edwin Lord An Open-Air Restaurant Lahore.jpg|A painting by Edwin Lord Weeks c. 1889 of the marketplace near Wazir Khan Mosque
File:June21_2004-Wazir_Khan_Mosque_Lahore_(2).jpg|The main gate.
|The main gate from the inside.
File:Minaret of WK Mosque.jpg|A minaret.
File:June21_2004-Wazir_Khan_Mosque_Lahore_(14).jpg|Looking right on entry.
File:Tomb of Syed Muhammad Ishaq, within Wazir Khan Mosque, Lahore.jpg|Tomb of Syed Muhammad Ishaq, in the mosque.
File:June21_2004-Wazir_Khan_Mosque_Lahore_(36).jpg|Close-up of a *hujra*s (a separate room within the mosque for prayer in solitude) door.
File:June21_2004-Wazir_Khan_Mosque_Lahore_(38).jpg|Row of *hujra*s lining the courtyard.
File:June21_2004-Wazir_Khan_Mosque_Lahore_(27).jpg|Praying niche (*[[mihrab]]*).
File:June21_2004-Wazir_Khan_Mosque_Lahore_(5).jpg|Rows of shops outside the mosque (one of the earliest mosques to introduce such a concept).
File:Arabic_Calligraphy_at_Wazir_Khan_Mosque.jpg|Arabic calligraphy on glazed tile.
File:Arabic_Calligraphy_at_Wazir_Khan_Mosque2.jpg|Arabic calligraphy on glazed tile.
File:Arabic Calligraphy3.jpg|Arabic calligraphy on glazed tile: "God is aplenty".
File:Tile_art_at_Wazir_khan_Mosque.jpg|Fresco in prayer chamber.
File:Wazir khan mosque, tile art1.jpg|Fresco in prayer chamber.
File:June21 2004-Wazir Khan Mosque Lahore1.jpeg|Plaque at Wazir Khan Mosque.



വർഗ്ഗം:മുസ്ലീം പള്ളികൾ
താജുൽ മസാജിദ്

ഇന്ത്യയിലെ ഭോപാലിൽ സ്ഥിതിചെയ്യുന്ന പ്രശസ്തമായ പഴക്കമേറിയ ഒരു പള്ളിയാണ് **താജുൽ മസാജിദ്**. പള്ളി എന്നതിന്റെ അറബി പദമായ മസ്ജിദ് എന്നതിന്റെ ബഹുവചനമാണ് മസാജിദ്. താജുൽ മസാജിദ് എന്നാൽ പള്ളികളുടെ കിരീടം എന്നാണ് അർഥം. ഇന്ത്യയിലെ ഏറ്റവും വലിയ പള്ളിയും ഏഷ്യയിലെ ഏറ്റവും വലിയ പള്ളികളിൽ ഒന്നും ആണ് താജുൽ മസാജിദ്.
## ചരിത്രം
മുഗൾ ചക്രവർത്തിയായ ബഹദൂർഷ സഫറിന്റെ കാലത്താണ് ഈ പള്ളി നിർമ്മിക്കുന്നത്. ബാഖി മുഹമ്മദ്‌ ഖാന്റെ പത്നിയായിരുന്ന നവാബ് ഷാജഹാൻ ബീഗത്തിന്റെ കാലത്ത് ആരംഭിച്ച നിർമ്മാണം മകൾ സുൽത്താനാ ജഹാൻ ബീഗത്തിന്റെ കാലത്തും തുടർന്നു. എന്നാൽ 1857 ഒന്നാം സ്വാതന്ത്ര സമരം ആരഭിച്ചതോടെ പള്ളിയുടെ നിർമ്മാണം നിലച്ചു. പിന്നീട് ഒരു നൂറ്റാണ്ടിനു ശേഷം  1971 ൽ അല്ലാമാ മുഹമ്മദ്‌ ഇംറാൻ ഖാൻ നദവി അസ്ഹരി, മൗലാനാ സയ്യിദ് ഹാഷ്മത്ത് അലി സാഹിബ് എന്നിവരുടെ ഭഗീര പ്രയത്ന ഫലമായി പുനർനിർമ്മാണം ആരംഭിച്ചു. 1985ൽ ഇതിന്റെ പണി പൂർത്തിയായി. ഇതിന്റെ പ്രധാന കവാടം നിർമ്മിക്കുന്നതിനു സാമ്പത്തിക സഹായം നൽകിയത് കുവൈത്ത് അമീർ ആയിരുന്നു. അദ്ദേഹത്തിന്റെ മരണപ്പെട്ട ഭാര്യയുടെ ഒര്മാക്കായാണ് അദ്ദേഹം ഇതിൽ സഹായം ചെയ്തത്. ഇന്ന് ലോകത്തെ ഏറ്റവും പ്രശസ്തമായ പള്ളികളിൽ ഒന്നാണിത്. ഇതിന്റെ കൂടെ വലിയ ഒരു വിദ്യാലയവും പ്രവർത്തിക്കുന്നു.

## Gallery

File:Taj Ul Masajid, Bhopal.JPG|Taj-ul-Masajid
File:Entrance to Taj-ul Masajid.JPG|Entrance Gate of Taj-ul-Masajid
File:Taj-ul-Masajid Aerial Photo.jpg|Taj-ul-Masajid aerial photo.

## അവലംബം

വർഗ്ഗം:മുസ്ലീം പള്ളികൾ
സോർബെറ്റ്

മധുരമുള്ള പാനീയത്തിൽ തണുത്ത ഡെസ്സെർട്ട് ചേർത്ത് ഉണ്ടാക്കുന്ന വിഭവമാണ് **സോർബെറ്റ്**. പാനീയമായി ഉപയോഗിക്കുന്നത് വീഞ്ഞ്, പഴസത്ത, തേൻ എനിവയാണ്. പല രാജ്യങ്ങളിലും ഐസ്ക്രീമിനു പകരമായി സോർബെറ്റ് ഉപയോഗിക്കുന്നു. സോർബെറ്റ് പോലുള്ള ഒരു ഇറ്റാലിയൻ വിഭവമാണ് ഗ്രാനിറ്റ. എന്നാൽ ഗ്രാനിറ്റയിലുള്ള ഐസ് വലിപ്പമേറിയതും, പാനീയം ഘനീഭവിച്ചതുമായിരിക്കും. ആഫ്രിക്കയിൽ  പ്രചാരത്തിലുള്ള അഗ്രാസ് എന്ന സോർബെറ്റിൽ ബദാമും പഞ്ചസാരയും ചേർക്കുന്നു. ജിവ്രെ എന്നത് പഴത്തിന്റെ തൊലിയിലോ, ചിരട്ടയിലോ വിളമ്പുന്ന സോർബെറ്റിനെ വിളിക്കുന്ന പേരാണ്. 
## ചരിത്രം
അറബി വാക്കായ 'ഷറാബി'ൽ നിന്നാണ് സോർബെറ്റ് എന്ന വാക്ക് ഉദ്ഭവിച്ചത്. ഷറാബ് എന്നാൽ ലഹരി പാനീയം എന്നർഥം. നാടോടിക്കഥകൾ പ്രകാരം സോർബെറ്റ് കണ്ടുപിടിച്ചത് റോമൻ ചക്രവർത്തിയായ നീറോ ആണ്. ഇദ്ദേഹത്തിന്റെ പരിചാരകർ മലനിരകളിൽ നിന്നും മഞ്ഞ് ശേഖരിക്കുകയും, രാജാവ് ഊണ്മുറിയിൽ വച്ച് മഞ്ഞിൽ വീഞ്ഞും തേനും ചേർത്തു കുടിക്കുകയുമായിരുന്നത്രെ.

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:ഇറ്റാലിയൻ പാചകം
യുദ്ധക്കുറ്റം

യുദ്ധ നിയമങ്ങളുടെയോ യുദ്ധത്തിൽ പിന്തുടരേണ്ട രീതികളുടെയോ ഗൗരവതരമായ ലംഘനത്തെയാണ് **യുദ്ധക്കുറ്റം** എന്ന് വിവക്ഷിക്കുന്നത്. താഴെ കൊടുത്തിരിക്കുന്നവ യുദ്ധക്കുറ്റത്തിന്റെ ഉദാഹരണങ്ങളാണ്.
* അധിനിവേശ പ്രദേശത്തെ സാധാരണ പൗരന്മാരെ കൊല്ലുക, മോശമായി പെരുമാറുക അല്ലെങ്കിൽ അടിമപ്പണിക്ക് ഉപയോഗിക്കുക.
* സിവിലിയൻ ഇന്റേണീ ആയിട്ടുള്ളവരെയോ യുദ്ധ തടവുകാരെയൊ കൊല്ലുകയോ അവരോട് മോശമായി പെരുമാറുകയോ ചെയ്യുക.
* സംരക്ഷിക്കപ്പെട്ടിട്ടുള്ള വ്യക്തികളെ(protected persons) സൈനിക സേവനത്തിന് നിർബന്ധിക്കുക.
* അഭയാർത്ഥികളെ കൊല്ലുക.
* യുദ്ധ തടവുകാരെയോ ചാരവൃത്തി ആരോപിക്കപ്പെട്ടവരെയോ ശരിയായ വിചാരണ കൂടാതെ കൊല്ലുകയോ ശിക്ഷിക്കുകയോ ചെയ്യുക.
* സൈനികാവശ്യങ്ങൾക്ക് വേണ്ടിയല്ലാതെ നഗരങ്ങളോ പട്ടണങ്ങളോ ഗ്രാമങ്ങളോ കെട്ടിടങ്ങളോ മറ്റ് നിർമ്മിതികളോ നശിപ്പിക്കുക.

## അവലംബം

വർഗ്ഗം:യുദ്ധം
വർഗ്ഗം:കുറ്റകൃത്യങ്ങൾ
വർഗ്ഗം:യുദ്ധക്കുറ്റങ്ങൾ
അറബ് ഇസ്രയേൽ യുദ്ധം (1973)

1967ലെ യുദ്ധത്തിൽ ഇസ്രയേൽ പിടിച്ചെടുത്ത പ്രദേശങ്ങൾ തിരികെ പിടിക്കുക എന്ന ലക്ഷ്യത്തോടെ അറബ് സഖ്യം ഇസ്രയേലുമായി നടത്തിയ യുദ്ധമാണ് **1973ലെ അറബ് ഇസ്രയേൽ യുദ്ധം**. യോംകിപ്പൂർ യുദ്ധം എന്നും ഇതിനെ വിളിക്കാറുണ്ട്. യഹൂദരുടെ ഏറ്റവും പുണ്യദിനമായ യോം കിപ്പൂർ നാളിൽ മിന്നലാക്രമണം നടത്തി മുന്നേറുക എന്ന തന്ത്രമാണ് അറബ് രാജ്യങ്ങൾ നടത്തിയത്. ഈജിപ്തും സിറിയൻ സൈന്യവും വെടിനിർത്തൽ രേഖകൾ മുറിച്ചു കടന്നതോടു കൂടി യുദ്ധം ആരംഭിച്ചു. അമേരിക്ക ഇസ്രായേലിനെയും, സോവിയറ്റ് യൂണിയൻ അറബ് രാജ്യങ്ങളെയും ഈ യുദ്ധത്തിൽ പിന്തുണച്ചു.
## നാൾവഴി
## അനന്തരഫലം
യുദ്ധത്തിൽ അമേരിക്ക ഇസ്രയേലിനെ സഹായിച്ചത് അറബ് രാജ്യങ്ങൾ അടങ്ങിയ ഒപെക് സംഘടന 1973ൽ അമേരിക്ക, നെതർലൻഡ്സ് ഉൾപ്പെടെയുള്ള രാജ്യങ്ങൾക്കെതിരെ എണ്ണ ഉപരോധം ഏർപ്പെടുത്തുന്നതിന് കാരണമായി.

## അവലംബം

വർഗ്ഗം:അറബ്-ഇസ്രയേൽ സംഘർഷം
അൻവർ സാദത്ത്

*അൻവർ സാദാത്ത് - ഈജിപ്തിന്റെ മൂന്നാമത്തെ പ്രസിഡന്റ്
*അൻവർ സാദത്ത് (നിയമസഭാംഗം) - കേരള നിയമസഭാംഗം
* കെ. അൻവർ സാദത്ത് - കൈറ്റ് സി.ഇ.ഒ.
ദാസ് ദ്വീപ്

പേർഷ്യൻ ഗൾഫിൽ അബുദാബിക്ക് അടുത്തായി സ്ഥിതി ചെയ്യുന്ന യുഎഇയുടെ ഉടമസ്ഥതിയിലുള്ള ദ്വീപ് ആണ് ദാസ് ദ്വീപ്. തീരത്തു നിന്നും 100 മൈൽ (160 കിമി)അകലത്തിലാണ് ഇത് സ്ഥിതി ചെയ്യുന്നത്.ഏതാണ്ട് ചതുരാകൃതിയാണ് ഇതിനുള്ളത്.

വർഗ്ഗം:ഐക്യ അറബ് എമിറേറ്റിലെ ദ്വീപുകൾ
മൈ ലായ് കൂട്ടക്കൊല

വിയറ്റ്നാം യുദ്ധത്തോടനുബന്ധിച്ച് 1968 മാർച്ച് 16നു ദക്ഷിണ വിയറ്റ്നാമിൽ യു. എസ്. സൈന്യം നടത്തിയ കൂട്ടകുരുതി ആണ് **മൈ ലായ് കൂട്ടക്കൊല**. പുരുഷന്മാരും സ്ത്രീകളും കുട്ടികളും ശിശുക്കളും ഉൾപ്പെടെ 347നും 504നും ഇടക്ക് നിരായുധരായ സാധാരണ പൗരന്മാരാണ് കൊലചെയ്യപ്പെട്ടത്. സൈനികർ അനേകം സ്ത്രീകളെ കൂട്ടബലാൽസംഗം ചെയ്യുകയും അവരുടെ ശരീരം വികൃതകാക്കുകയും ചെയ്തു. പിന്നീട് ഇരുപത്തിയാറ് സൈനികർക്ക് എതിരെ ക്രിമിനൽ കുറ്റങ്ങൾ ചാർത്തി എങ്കിലും ലഫ്റ്റനന്റ് കേണൽ വില്യം കാലെയ് എന്ന സൈനികനെ മാത്രമാണ് കുറ്റക്കാരനായി വിധിച്ചത്. ഇയാളെ ജീവപര്യന്തം ശിക്ഷിച്ചു എങ്കിലും മൂന്നര വർഷത്തെ വീട്ടുതടങ്കൽ മാത്രമാണ് അനുഭവിച്ചത്.

വർഗ്ഗം:കൂട്ടക്കൊലകൾ
വർഗ്ഗം:യുദ്ധക്കുറ്റങ്ങൾ
ഗോൽക്കൊണ്ട എക്സ്പ്രസ്

തെലുങ്കാനയിലെ സെക്കുന്ദരാബാദിനും ആന്ധ്ര പ്രദേശിലെ ഗുണ്ടൂരിനും ഇടയിൽ സർവീസ് നടത്തുന്ന ഇൻറർസിറ്റി എക്സ്പ്രസ്സ്‌ ട്രെയിൻ ആണു ഗോൽക്കൊണ്ട എക്സ്പ്രസ്സ്‌. 17201/17202 നമ്പറുകൾ ഉള്ള ഈ ട്രെയിൻ ഇന്ത്യൻ സൗത്ത് സെൻട്രൽ റെയിൽവേയുടെ കീഴിലാണ് പ്രവർത്തിക്കുന്നത്. 8 മണിക്കൂർ കൊണ്ട് 383 കിലോമീറ്റർ സഞ്ചരിക്കുന്ന ഈ ട്രെയിനിൻറെ സഞ്ചാര വേഗം വളരെ കുറവാണ്, മാത്രമല്ല എല്ലാ സ്റ്റോപ്പുകളിലും ട്രെയിൻ നിർത്തുകയും ചെയ്യുന്നു.

## പേര്

ഹൈദരാബാദിൽ സ്ഥിതിചെയ്യുന്ന ചരിത്രപരമായ ഗോൽക്കൊണ്ട കോട്ടയുടെ പേരാണ് ഈ ട്രെയിനിനു നൽകിയിരിക്കുന്നത്. ഹൈദരാബാദ് ഖുതുബ് ഷാഹി രാജവംശം നിർമിച്ച പ്രധാനപ്പെട്ട കോട്ടകളിൽ ഒന്നാണ് ഗോൽക്കൊണ്ട കോട്ട. 

## റെക്കോർഡ്‌

1973-ൽ ഈ ട്രെയിൻ സർവീസ് ആയിരുന്നു ഇന്ത്യയിലെ ഏറ്റവും വേഗത്തിലുള്ള നീരാവി പാസഞ്ചർ സർവീസ്.

## അവലംബം

വർഗ്ഗം:ഇന്ത്യയിലെ യാത്രാതീവണ്ടികൾ
കിന്നരി മുങ്ങാങ്കോഴി

കിന്നരി മുങ്ങാം കോഴിയുടെ ആംഗല നാമം **great crested grebe** എന്നും ശാസ്ത്രീയ നാമം *Podiceps cristatus*  എന്നുമാണ്
## രൂപ വിവരണം
46-51 സെ.മീ നീളം, 59-73 സെ.മീ. ചിറകു വിരിപ്പ്, 0.9- 1.5 കി. ഗ്രാം തൂക്കം ഇവ നല്ല നീന്തൽക്കാരുംനല്ല മുങ്ങലുകാരും ആണ്. വെള്ളത്തിനടിയിൽ ഇര തേട്ന്നു. വേനലിൽ പൂവന് തലയിലും കഴുത്തിലും അലങ്കാരങ്ങൾ ഉണ്ടാവും. തണുപു കാലത്ത് കൊക്കിന് പിങ്കു നിറവുംകണ്ണിനു മുകളിൽ വെളുപ്പു നിറവും ഉണ്ട്. 

## വിതരണം

## പ്രജനനം
വെളത്തിന്റെ അരികിലാണ് കൂട് ഉണ്ടാക്കുന്നത്. ഇവയുടെ കാലിന്റെ സ്ഥാനം നടക്കുന്നതിന് യോജിച്ചതല്ല. രണ്ടു മുട്ടകളിടുന്നു. വിരിഞ്ഞ ഉടനെ കുട്ടികൾക്ക് നീന്താനും മുങ്ങാനും പറ്റും. 
## ഭക്ഷണം
മത്സ്യം, കക്ക, ജവുണി, പ്രാണികൾ, ചെറിയ തവളകൾ  എന്നിവയാണ് ഭക്ഷണം

## ചിത്രശാല

File:Great Crested Grebe (Podiceps cristatus) (14).JPG|Juvenile with adult
File:Podiceps cristatus juv.jpg|Head of juvenile with characteristic stripes
File:Чомга-мать кормит своего утёнка плотвичкой, Царицыно.jpg|ക്രെസ്റ്റഡ് ഗ്രെബ് അതിന്റെ താറാവിനെ ഒരു റോച്ച് കൊണ്ട് പോറ്റുന്നു, മോസ്കോ
File:Great crested grebes (podiceps cristatus).jpg|Mating ritual, Otmoor, Oxfordshire
File:Great crested grebe (podiceps cristatus).jpg|Male displaying during mating ritual, Otmoor, Oxfordshire
File:Чомга-мать с ребёнком, Царицыно.jpg|സന്താനങ്ങളുള്ള ടോഡ്സ്റ്റൂൾ, മോസ്കോ
File:Молодая чомга (Podiceps cristatus), Коломенское.jpg|യുവ ഗ്രെബ്, മോസ്കോ


## അവലംബം

## പുറത്തേക്കുള്ള കണ്ണികൾ

* Ageing and sexing (PDF) by Javier Blasco-Zumeta & Gerd-Michael Heinze 
* 
* Great Crested Grebe Species text in The Atlas of Southern African Birds
* 
* 
* BTO BirdFacts – Great-crested Grebe
* 
* 
* 

വർഗ്ഗം:ഇന്ത്യയിലെ പക്ഷികൾ
വർഗ്ഗം:പക്ഷികൾ
പെമ്പിളൈ ഒരുമൈ

കേരളത്തിലെ മൂന്നാർ തേയിലത്തോട്ടങ്ങളിലെ സ്ത്രീ തൊഴിലാളികളുടെ കൂട്ടായ്മയാണ് **പെമ്പിളൈ ഒരുമൈ**. ആയിരക്കണക്കിന് സ്ത്രീ തൊഴിലാളികൾ, തൊഴിലാളി സംഘടനകളുടെ  നേതൃത്വങ്ങളെ വക വെക്കാതെ നടത്തിയ മുന്നേറ്റമായിരുന്നു ഇത്. 
## ചരിത്രം
ബഹുഭൂരിപക്ഷവും തമിഴ് വംശജരായ മൂന്നാർ തേയിലത്തോട്ടങ്ങളിലെ തൊഴിലാളികൾ ദീർഘകാലമായി മാനേജ്‌മെന്റിന്റെ  ചൂഷണത്തിനും മുതലെടുപ്പിനും വിവേചനത്തിനും വിധേയരായിരുന്നു. 2015 സെപ്റ്റംബറിൽ, ബോണസ്, ശമ്പളവർധന ആവശ്യപ്പെട്ട് കെ.ഡി.എച്ച്.പി. കമ്പനിയിലെ  സ്ത്രീ തൊഴിലാളികൾ അനിശ്ചിതകാല സമരം ആരംഭിച്ചു. സ്വന്തം വീടുകളിലെ പുരുഷന്മാരെപ്പോലും സ്ത്രീ തൊഴിലാളികൾ അകറ്റിനിർത്തി. ഒൻപതു ദിവസം നീണ്ട സമരം മുഖ്യമന്ത്രി ഉമ്മൻചാണ്ടിയുടെയും തൊഴിൽമന്ത്രി ഷിബു ബേബി ജോണിന്റെയും നേതൃത്വത്തിൽ നടന്ന ചർച്ചയ്ക്കൊടുവിൽ  തൊഴിലാളികൾ അവസാനിപ്പിച്ചു. തൊഴിലാളികളുടെ ആവശ്യപ്രകാരം 20 ശതമാനം ബോണസ് നൽകാൻ ധാരണയായി. തൊഴിലാളികളുടെ ശമ്പളവർധന ഈ പിന്നീടുള്ള പ്ലാന്റേഷൻ ലേബർ കമ്മിറ്റി പരിഗണിക്കാനുമാണ് തീരുമാനിച്ചത്.    

## മുദ്രാവാക്യങ്ങൾ

## അവലംബം

വർഗ്ഗം:സംഘടനകൾ
വർഗ്ഗം:തൊഴിലാളി സംഘടനകൾ
വർഗ്ഗം:തൊഴിൽ സമരങ്ങൾ
സുബ്രതോ മുഖർജി

ഭാരതീയ വായുസേനയുടെ തലപ്പത്തെ ഭാരതീയനായ ആദ്യത്തെ മേധാവി ആണ് എയർ മാർഷൽ **സുബ്രതോ മുഖേർജീ**()(5 മാർച്ച്‌ 1911 – 8 നവം 1960).
  'ഭാരതീയ വായുസേനയുടെ പിതാവ്' എന്ന അപരനാമധേയത്തിൽ അറിയപ്പെടുന്ന ഇദ്ദേഹത്തിന്റെ ജനനം  പ്രശസ്തമായ ഒരു ബംഗാളി-മുഖർജീ കുടുംബത്തിൽ ആയിരുന്നു. ഇന്ത്യയിൽ പ്രാഥമിക വിദ്യാഭ്യാസവും ഇംഗ്ലണ്ടിൽ ഉപരി വിദ്യാഭ്യാസവും കഴിഞ്ഞ ഇദ്ദേഹം റോയൽ എയർ ഫോഴ്സ്ൽ ആദ്യമായി ചേർന്ന ഇന്ത്യൻ ഓഫീസർമാരിൽ ഒരാൾ ആണ് . ഇന്ത്യൻ എയർ ഫോഴ്സ്ൽ വളരെ തിളങ്ങുന്ന സേവനം കാഴ്ച വെച്ച അദ്ദേഹത്തിന് രാജ്യം അനേകം മെഡലുകളും അവാർഡുകളും  നൽകിയിട്ടുണ്ട്.

കൽക്കട്ടയിൽ 1911 മാർച്ച് 5-നു ജനിച്ചു. അച്ഛന്റെ അച്ഛൻ നിബരാൻ ചന്ദ്ര മുഖേർജീ ബ്രഹ്മസമാജത്തിൽ അംഗവും ബെന്ഗാളിലെ അറിയപ്പെടുന്ന സാമൂഹ്യ പ്രവർത്തകനും ആയിരുന്നു. അമ്മയുടെ അച്ഛൻ പ്രസന്ന കുമാർ റോയ് കൽക്കട്ടാ പ്രസിഡൻസി കോളേജിന്റെ ആദ്യത്തെ പ്രിൻസിപ്പൽ എന്ന നിലയിലും അമ്മയുടെ അമ്മ സരള റോയ്, ഗോഖലെ മെമ്മോറിയൽ സ്കൂളിന്റെ സ്ഥാപകവ്യക്തി എന്ന നിലയിലും പ്രശസ്തരാണ്. അച്ഛൻ സതീഷ്‌ ചന്ദ്ര മുഖർജീ ഐ സീ എസ് ഓഫീസർ ആയിരുന്നു..അമ്മ ചാരുലത മുഖേർജീ.

## അവലംബം

## പുറംകണ്ണികൾ
വർഗ്ഗം:ഇന്ത്യൻ വ്യോമസേനയിലെ ഉദ്യോഗസ്ഥർ
തേന്മാവ് (ചെറുകഥ)

വൈക്കം മുഹമ്മദ് ബഷീറിന്റെ പ്രശസ്തമായ ചെറുകഥകളിലൊന്നാണു **തേന്മാവ്**. പേരു സൂചിപ്പിക്കുന്നതു പോലെതന്നെ ഒരു
തേന്മാവിനെക്കുറിച്ചുള്ളതാണു് ഈ ചെറുകഥ. വളരെ ലളിതവും സരസവുമായാണു ബഷീർ ഇതു രചിച്ചിരിക്കുന്നതു്.

ഒരു വൃക്ഷത്തോടുള്ള സ്നേഹം വൃക്ഷാരാധനയായി കല്പിക്കപ്പെടുന്നതിലുള്ള ബഷീറിന്റെ അതൃപ്തിയും ഈ കഥയിൽ കാണാവുന്നതാണു്.കഥാകാരൻ തന്നെ കഥാപാത്രമായി വരുന്ന ശൈലി മറ്റു പല ബഷീർ കൃതികളിലെയുംപോലെ 'തേന്മാവിലും' സ്വീകരിച്ചിരിക്കുന്നു. മാത്രമല്ല, കഥാപാത്രത്തെക്കൊണ്ടു കഥ പറയിക്കുകയും ചെയ്തിരിക്കുന്നു. ശരിക്കും കഥയാണോ ജീവിതമാണോ എന്നറിയാതെ വായനക്കാരൻ കുഴങ്ങിപ്പോകുന്നു.

തേന്മാവിനെ സ്നേഹിക്കുന്ന രണ്ടു വ്യക്തികൾ - റഷീദും ,അസ്മായും. അവർക്ക് ഒരു തേന്മാവിനോടുള്ള സ്നേഹത്തിന്റെയും, അതിനിടയാക്കിയ സാഹചര്യത്തിന്റെയും കഥയാണിതു്. ഈ തേന്മാവിന്റെ ചരിത്രം റഷീദും ആസ്മായും ബഷീറിനോടു പറയുന്നതാണു കഥാസന്ദർഭം. കഥയിലെ മറ്റൊരു പ്രധാനകഥാപാത്രമാണു യൂസുഫ് സിദ്ദീക്ക്.

ഈ കഥ വായിക്കുന്നവരൊക്കെയും ഒരു വൃക്ഷത്തെയെങ്കിലും സംരക്ഷിക്കണമെന്ന സന്ദേശമാണു ബഷീർ നൽകുന്നതു്.

## അവലംബം

## പുറംകണ്ണികൾ
*'തേന്മാവ്' കഥ, ''മലയാള മനോരമ'' പ്രസിദ്ധീകരിച്ചത്
*

വർഗ്ഗം:വൈക്കം മുഹമ്മദ് ബഷീർ എഴുതിയ ചെറുകഥകൾ
ജയിൽ

കുറ്റവാളികളെ ശിക്ഷയുടെ ഭാഗമായി നിർബന്ധിതമായി പാർപ്പിക്കുന്ന കെട്ടിടങ്ങളെയാണ് **ജയിൽ** അഥവാ **കാരാഗൃഹം** എന്ന് വിളിക്കുന്നത്. കാരാഗൃഹ വാസികൾക്ക് പലകാര്യങ്ങൾക്കും സ്വാതന്ത്ര്യം ഉണ്ടായിരിക്കില്ല. പൊതുവെ നീതി പാലന സംവിധാനങ്ങളുടെ ഭാഗമായി പ്രവർത്തിക്കുന്ന ജയിലുകളിൽ, കുറ്റാരോപിതരായവരെയോ കുറ്റവാളികളായി വിധിച്ചവരെയോ ആണ് പാർപ്പിക്കുക. വിചാരണയിലൂടെ കുറ്റവിമുക്തരാക്കപ്പെടുന്നതു വരെയോ ശിക്ഷാ കാലാവധി തീരുന്നതു വരെയോ ഇവർ ജയിലിൽ തന്നെ കഴിയുന്നു.

## ഇതും കാണുക
*കേരളത്തിലെ ജയിലുകൾ

വർഗ്ഗം:ശിക്ഷാരീതികൾ
നീലപ്പുളിയാറില

പുളിയാറിലയുടെ ഇലകളുമായി സാമ്യമുള്ള ഒരു ചെറു സസ്യമാണ് **നീലപ്പുളിയാറില**.. Parochetus ജീനസിലെ ഏക സ്പീഷിസാണിത്. ഇഴഞ്ഞു വളരുന്ന ഈ ചെടിയുടെ കാണ്ഡത്തിലെ മുട്ടുകളിൽ നിന്ന് വേരുകൾ ഉണ്ടാവുന്നു. നിത്യഹരിതവനങ്ങളിലെ നനവാർന്ന അടിക്കാടുകളിലും പുൽമേടുകളിലും കണ്ടുവരുന്നു. പീതാംബരൻ ശലഭ-ലാർവകളുടെ ഭക്ഷണസസ്യമാണ് ഇത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/176913/0

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ 
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:ഫാബേസീ
ബെഞ്ചമിൻ സ്മിത്ത് ബാർടൻ

**ബെഞ്ചമിൻ സ്മിത്ത് ബാർടൻ** (February 10, 1766 – December 19, 1815) ഒരു അമേരിക്കാക്കാരനായ സസ്യശാസ്ത്രജ്ഞനും പ്രകൃതിശാസ്ത്രജ്ഞനും ശരീരശാസ്ത്രജ്ഞനും ആയിരുന്നു. 
## ജീവചരിത്രം
ബാർട്ന്റെ പിതാവ് റെവ: ഫാദർ തോമസ് ബാർടൻ ആയിരുന്നു. അദ്ദേഹം അയർലന്റുകാരനായ പ്രവാസിയും പെൻസിൽ വാനിയായിലെ നോറിസ്ടൗണിൽ ഒരു സ്കൂൾ സ്ഥാപിച്ച ആളുമായിരുന്നു. മാതാവ് ജ്യോതിശാസ്ത്രജ്ഞനായ ഡേവിഡ് റിറ്റൻഹൗസിന്റെ സഹോദരിയായ എസ്തേർ റിറ്റൻഹൗസ് ആയിരുന്നു. 
### വിദ്യാഭ്യാസം
1780-1782നും ഇടയ്ക്ക് പെൻസിൽവാനിയായിലെ ലങ്കാസ്റ്ററിൽ യോർക്ക് അക്കാഡമിയിൽ ആയിരുന്നു പഠിച്ചത്. രണ്ടുവർഷങ്ങൾക്കു ശേഷം, ഫിലാഡൽഫിയായിലെ കോളജിലെ സ്കൂൾ ഓഫ് മെഡിസിനിൽ ഡോ: തോമസ് ഷിപ്പെന്റെ കീഴിൽ പഠിച്ചു. 1785ൽ തന്റെ അമ്മാവനായ ഡേവിഡ് റിറ്റൻഹൗസിനോടു ചേർന്ന് പെൻസിൽവാനിയായുടെ പടിഞ്ഞാറൻ പ്രാന്തപ്രദേശങ്ങൾ സർവ്വെ ചെയ്യാനായി തിരിച്ചു. അമേരിക്കൻ ആദിവാസികളിൽ അദ്ദേഹത്തിനു താത്പര്യമുണ്ടാകാൻ ഈ യാത്രകൾ കാരണമായി. 
### വൈദ്യശാസ്ത്ര ഉദ്യോഗം
1789ൽ ഫിലാഡെൽഫിയായിൽ തിരിച്ചുവന്ന ബാർടൻ അവിടെ വൈദ്യശാസ്ത്രജ്ഞനായി പ്രവർത്തിച്ചു. കോളേജ് ഓഫ് ഫിലാഡെൽഫിയയിൽ അതേ വർഷം തന്നെ പ്രകൃതിശാസ്ത്രത്തിന്റെയും സസ്യശാസ്ത്രത്തിന്റെയും പ്രൊഫസറായി. രണ്ടു വർഷത്തിനു ശേഷം ബാർടൻ അമേരിക്കൻ അക്കാദമി ഓഫ് ആട്സ് ആന്റ് സയൻസിലെ ഫെലോ ആയി. 
### പ്രസിദ്ധീകരണങ്ങൾ
1803ൽ ബാർടൻ എഴുതിയ Elements of botany, or Outlines of the natural history of vegetables ആണ് അമേരിക്കയിലെ ആദ്യത്തെ സസ്യശാസ്ത്രപാഠപുസ്തകം. Collections for An Essay Towards a Materia Medica of the United-States ആണ് അദ്ദേഹം എഴുതിയ മറ്റൊരു പുസ്തകം. 1803ൽ ബാർടൻ American Linnaean Society of Philadelphia സ്ഥാപിച്ചു. 

ബാർടനു ശരീരശാസ്ത്രത്തിലും ജന്തുശാസ്ത്രത്തിലും താല്പര്യമുണ്ടായിരുന്നു. 1796ൽ അദ്ദേഹം പ്രസിദ്ധികരിച്ച, Memoir Concerning the Fascinating Faculty റാറ്റിൽ പാമ്പിനെപ്പറ്റിയുള്ള പുസ്തകമാണ്. Etymology of Certain English Words and on Their Affinity to Words in the Languages of Different European, Asiatic and American (Indian) Nations എന്ന പുസ്തകം ഭാഷാശാസ്ത്രത്തെക്കുറിച്ചുള്ളതാണ്. ആദ്യ അമേരിക്കക്കാരെപറ്റിയുള്ള പുസ്തകമാണ് New Views of the Origin of the Tribes and Nations of America (1797)
### പുരാവസ്തുവിലുള്ള താല്പര്യം
പുരാവസ്തുശാസ്ത്രത്തിലും അദ്ദേഹത്തിനു താല്പര്യമുണ്ടായിരുന്നു. അമേരിക്കയിലെ ഏറ്റവും പഴക്കമുള്ള ഒരു ശാസ്ത്രപ്രസിദ്ധീകരണമായ Philadelphia Medical and Physical Journalഇന്റെ എഡിറ്റർ ആയിരുന്നു. 
### മരണം
1915ൽ ക്ഷയരോഗബാധയാലാണ് അദ്ദേഹം ന്യൂയോർക്ക് സിറ്റിയിൽ വച്ച് മരണമടഞ്ഞത്. 
## അവലംബം
*Whitfield J. Bell, Jr., “Benjamin Smith Barton, MD (Kiel),” *Journal of the History of Medicine and Allied Sciences*, vol. 26, p.&nbsp;197-203.
*Jeannette E. Graustein (1961). “The Eminent Benjamin Smith Barton,” *Pennsylvania Magazine of History and Biography*, vol. 85, p.&nbsp;423-438.
*Joseph Ewan and Nesta Dunn Ewan (2007). *Benjamin Smith Barton, Naturalist and Physician in Jeffersonian America.* St. Louis: Missouri Botanical Garden Press. ISBN 978-1-930723-35-1
* 

വർഗ്ഗം:സസ്യശാസ്ത്രജ്ഞർ
വീട്ടുതടങ്കൽ

നീതി ന്യായ വ്യവസ്ഥയിൽ, ഒരു വ്യക്തിയെ നിശ്ചിത വാസസ്ഥലത്തിനു പുറത്ത് പോകാൻ അനുവദിക്കാതെ നിർബന്ധമായി താമസിപ്പിക്കുന്ന ശിക്ഷാ നടപടിയാണ് **വീട്ടുതടങ്കൽ**. യാത്ര ചെയ്യാനുള്ള അനുമതി പൊതുവെ ഇവർക്കുണ്ടായിരിക്കുകയില്ല. ഉണ്ടെങ്കിൽ തന്നെ പരിമിതവും നിശ്ചിത പരിധിക്കുള്ളിലും ആയിരിക്കും. തടവിനോ ദുർഗുണ പരിഹാര പാഠശാലക്കോ പകരമായി നൽകുന്ന, കുറച്ചു കൂടി അനുഭാവ പൂർണ്ണമായ ശിക്ഷാരീതിയാണ് ഇത്.

വർഗ്ഗം:ശിക്ഷാരീതികൾ
വില്ല്യം ബാർട്രാം

ഒരു അമേരിക്കൻ പ്രകൃതിജ്ഞൻ ആയിരുന്നു **വില്ല്യം ബാർട്രാം**  (ഏപ്രിൽ 20, 1739 – ജൂലൈ 22, 1823). അദ്ദേഹം ജോൺ ബാർട്രാമിന്റെ മകനാണ്.

വർഗ്ഗം:സസ്യശാസ്ത്രജ്ഞർ
ജോൺ ബാർട്രാം

അമേരിക്കയിലെ സസ്യജ്ഞനും പര്യവേക്ഷകനും തോട്ടസസ്യവിദഗ്ദ്ധനും ആയിരുന്നു **ജോൺ ബാർട്രാം**(മാർച്ച് 23, 1699 – സെപ്റ്റംബർ 22, 1777). ലിന്നേയസ് അദ്ദേഹത്തെ അന്ന് ലോകത്തിലെ ഏറ്റവും മഹാനായ സസ്യജ്ഞനെന്ന്  വിശേഷിപ്പിച്ചു. 

## അവലംബം
 

വർഗ്ഗം:സസ്യശാസ്ത്രജ്ഞർ
മിലന

പ്രകാശ്‌ സംവിധാനം നിർവഹിച്ച് 2007ൽ റിലീസ് ചെയ്ത കന്നഡ ചിത്രമാണ്‌ **മിലന**. കന്നട നടൻ പുനീത് രാജ്കുമാറും മലയാളിയായ പാർവ്വതി മേനോനുമാണ് മുഖ്യ താരങ്ങൾ. പാർവ്വതിയുടെ ആദ്യ കന്നഡ ചിത്രമാണ്‌ ഇത്. ഈ ചിത്രത്തിലെ സൂപ്പർ ഹിറ്റ് ഗാനങ്ങൾക്ക് സംഗീതം നല്കിയത് മനോ മൂർത്തിയാണ്. വാണിജ്യവിജയമായ ഈ ചിത്രം *ഇഷ്ടം എനിക്കിഷ്ടം* എന്ന പേരിൽ മലയാളത്തിൽ മൊഴിമാറ്റം നടത്തിയിരുന്നു.

## അവലംബം


വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
പഞ്ചിനെല്ലോ

ഉത്തര ഭാരതത്തിൽ കാണപ്പെടുന്ന ഒരിനം പൂമ്പാറ്റയാണ് **പഞ്ചിനെല്ലോ** (Punchinello). .

## ആവാസം
മേഘാലയ, അരുണാചൽ പ്രദേശ്‌, സിക്കിം, പശ്ചിമബംഗാൾ, മിസോറം, ആസ്സാം, ഉത്തരാഞ്ചൽ, നാഗാലാൻഡ്‌, ത്രിപുര, മണിപ്പൂർ എന്നിവിടങ്ങളിൽ ഇവയെ കണ്ടെത്തിയിട്ടുണ്ട്. ഇവ ധാരാളമായി കാണപ്പെടുന്നു. വിഴാൽ സസ്യത്തിൽ ഇവ മുട്ടയിടുന്നതായി കാണുന്നു. 

## അവലംബം

വർഗ്ഗം:ഇന്ത്യയിലെ ചിത്രശലഭങ്ങൾ
ജർത്രൂദ് സ്റ്റെയിൻ

**ജർത്രൂദ് സ്റ്റെയിൻ** (ഫെബ്രുവരി 3, 1874 - ജൂലൈ 27, 1946) ഒരു അമേരിക്കൻ എഴുത്തുകാരിയിയും നോവലിസ്റ്റും കവയിത്രിയും നാടകകൃത്തുമാണു്. ജർത്രൂദ് ജനിച്ചതു പെൻസിൽവാനിയയിൽ സ്ഥിതിചെയ്യുന്ന പിറ്റ്സ്ബർഗ്ഗിലെ അലേഗനി വെസ്റ്റിലാണെങ്കിലും വളർന്നുവന്നതു കാലിഫോർണിയയിലെ ഓക്ക് ലാന്റിലാണ്. തന്റെ ജീവിതത്തിലെ ഓർമകളെ പുതുക്കുവാനായി ജർത്രൂദ്  1903ൽ പാരീസിലേക്കു പോകുകയും അവിടെ താമസമാരംഭിക്കുകയും ചെയ്തു.

വർഗ്ഗം:1874-ൽ ജനിച്ചവർ
ഷാർജ ദേശീയോദ്യാനം

യു.എ.ഇയിലെ ഷാർജ എമിരേറ്റിലെ പ്രധാന വിനോദസഞ്ചാര കേന്ദ്രമാണു് **ഷാർജ ദേശീയോദ്യാനം**. ഷാർജയിലെ ഏറ്റവും വലിയ പാർക്കു് ആണിത്. ഷാർജ അന്താരാഷ്ട്ര വിമാനത്താവളത്തിനടുത്താണു് ഇതു സ്ഥിതിചെയ്യുന്നതു്. രണ്ട് ദിർഹം ആണു പ്രവേശന നിരക്ക്. വിസ്തൃതി 630,000&nbsp;m2.

## അവലംബം

വർഗ്ഗം:ദേശീയോദ്യാനങ്ങൾ
അനുഗ്രഹം

***അനുഗ്രഹം*** 1997ൽ മേലാറ്റൂർ രവിവർമ്മ നിർമ്മിച്ച് സംവിധാനം ചെയ്ത് ഒരു  ഒരു മലയാള സിനിമയാണ്. പ്രേം നസീർ, ജയഭാരതി, ഉമ്മർ, എന്നിവർ ഈ ചിത്രത്തിൽ പ്രധാന വേഷങ്ങളിൽ അഭിനയിക്കുന്നു.മങ്കൊമ്പ് ഗോപാലകൃഷ്ണൻ, വയലാർ, പി.ഭാസ്കരൻ എന്നിവർ രചിച്ച വരികൾക്ക് ശങ്കർ ഗണേഷിന്റെ സംഗീതത്തിൽ യേശുദാസ്, കുമാരി രമണി, പി.സുശീല എന്നിവർ ഗാനങ്ങൾ ആലപിച്ചിരിക്കുന്നു.

## താരങ്ങൾ

*പ്രേം നസീർ  - രാജൻ (രാജശേഖരൻ)
*ജയഭാരതി    - ജ്യോതി (ജ്യോതിലക്ഷ്മി)
*വിൻസെന്റ്    -രവി
*കെ.പി. ഉമ്മർ - ശ്രീധരമേനോൻ
*കെ.പി.എ.സി. ലളിത -പങ്കജാക്ഷിയമ്മ
*പട്ടം സദൻ - മത്യു
*രാധിക
*ടി.ആർ. ഓമന - കാമാക്ഷിയമ്മ
*പ്രതാപചന്ദ്രൻ - പ്രിൻസിപ്പൽ
*ബഹദൂർ - മാധവൻ പിള്ള
*വീരൻ - ജോസഫ് കോണ്ട്രാക്റ്റർ
*കുഞ്ചൻ - പദ്മലോചനൻ
*കുഞ്ഞാവ
*മാസ്റ്റർ രഘു - രാജൻ (കുട്ടിക്കാലം)
*മീന - രവിയുടെ അപ്പച്ചി 
*ഒടുവിൽ ഉണ്ണികൃഷ്ണൻ -ഉണ്ണികൃഷ്ണൻ മാസ്റ്റർ
*പി.കെ.എബ്രഹാം - കൃഷ്ണൻ
*പാലാ തങ്കം - സ്കൂൾ ടീച്ചർ
*പറവൂർ ഭരതൻ - റൗഡി കുട്ടൻ നായർ
*ചിത്ര - സ്കൂൾ വിദ്യാർത്ഥി 
* രാധാ സലൂജ
*ടി.പി.മാധവൻ - കളക്റ്റർ റ്റി.പി മാധവൻ

## ഗാനങ്ങൾ
 മങ്കൊമ്പ് ഗോപാലകൃഷ്ണൻ, വയലാർ രാമവർമ്മ and പി. ഭാസ്കരൻ എന്നിവരുടെ വരികൾക്ക് ശങ്കർ ഗണേഷ് ഈണം പകർന്ന  ഗാനങ്ങൾ 4 ആണുള്ളത് .

## അവലംബം

## പുറത്തേക്കുള്ളകണ്ണീകൾ
* 
## ചിത്രം കാണുവാൻ
* അനുഗ്രഹം(1977)''

വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:മേലാറ്റൂർ രവിവർമ്മ സവിധാന ചെയ്ത മലയാള ചലച്ചിത്രങ്ങൾ
വർഗ്ഗം:ശങ്കർ ഗണേഷ് സംഗീതം നലകിയ ചലച്ചിത്രങ്ങൾ
ഓർഡിനൻസ് ഫാക്ടറീസ് ബോർഡ്

ഭാരത സർക്കാരിന്റെ പ്രതിരോധ മന്ത്രാലയത്തിന്റെ കീഴിൽ പ്രവർത്തിക്കുന്ന ഇന്ത്യൻ ഓർഡിനൻസ് ഫാക്ടറീസുകളുടെ സംഘടനയാണ് **ഓർഡിനൻസ് ഫാക്ടറീസ് ബോർഡ്** (**OFB**)(ഹിന്ദി: **भारतीय आयुध निर्माणियाँ**).

## അവലംബം
 

വർഗ്ഗം:ഇന്ത്യൻ കമ്പനികൾ
പിക്‌നിക്

1975-ൽ ജെ. ശശികുമാറിന്റെ സംവിധാനത്തിൽ സി.സി. ബേബിയും, വി.എം ചാണ്ടിയും ചേർന്നു നിർമ്മിച്ച ഒരു മലയാളചലച്ചിത്രമാണ് ***പിക് നിക്***. പ്രേം നസീർ, ലക്ഷ്മി, ഉണ്ണിമേരി, അടൂർ ഭാസി തുടങ്ങിയവർ അഭിനയിച്ച ഈ സിനിമയിലെ ശ്രീകുമാരൻ തമ്പിയുടെ ഗാനങ്ങൾക്ക് എം.കെ. അർജ്ജുനൻ സംഗീതം പകർന്നു നൽകിയിരിക്കുന്നു.

## അഭിനയിച്ചവർ

*പ്രേം നസീർ - രവിവർമ്മ, രാജഗോപാൽ
*ലക്ഷ്മി- മാല
*ഉണ്ണിമേരി, 
*ശ്രീലത
*അടൂർ ഭാസി
*ബഹദൂർ
*ജോസ് പ്രകാശ്
*ബഹദൂർ
*കടുവാക്കുളം ആന്റണി
*മണവാളൻ ജോസഫ്
*എം.ജി.സോമൻ
*മീന
*രാധാമണി
*വിജയരാഘവൻ
*വിൻസന്റ്

## ഗാനങ്ങൾ

ശ്രീകുമാരൻ തമ്പിയുടെ വരികൾക്ക് എം.കെ. അർജ്ജുനൻ ഈണം നൽകിയ 7 ഗാനങ്ങളാണ് ഈ സിനിമയിലുള്ളത്.

## അവലംബം

## പുറത്തേക്കുള്ള കണ്ണികൾ
* 
## ചിത്രം കാണുവാൻ
* പിക് നിക് (1975)''

വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ

വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ഭാസി-ബഹദൂർ ജോഡി
ശങ്കർ ഗണേഷ്

തെന്നിന്ത്യൻ സിനിമാ സംഗീതരംഗത്ത് 15 വർഷത്തോളം നിറഞ്ഞുനിന്ന ഒരു സംവിധായകജോഡിയാണ്. **ശങ്കർ ഗണേഷ്**. എം.എസ്.വിശ്വനാഥന്റെ സഹായികളായാണ് അവർ രംഗത്തെത്തിയത്. 1987 നവംബർ 17 ന് ഒരു ടേപ് റക്കോഡർ ബോംബ് സ്ഫോടനത്തിൽ ഗണേഷിന് കയ്യും കണ്ണും നഷ്ടപ്പെട്ടു.

## മലയാളത്തിലെ പ്രധാന സിനിമകൾ
*അയലത്തെ സുന്ദരി
*ചക്രവാകം
*ചിരിക്കുടുക്ക
*കാമധേനു
*തോൽക്കാൻ എനിക്കു മനസ്സില്ല
*പെണ്ണൊരുമ്പെട്ടാൽ
*പ്രഭു
*അന്തഃപുരം
*ചന്ദ്രബിംബം
*അനുഗ്രഹം (1977 ചലച്ചിത്രം) ‎

## തമിഴിലെ പ്രധാന സിനിമകൾ
*ആട്ടുക്കാര അലമേലു
*അന്ത രാത്തിരിക്കു സാട്ചി ഇല്ലൈ
*ചിന്ന ചിന്ന വീടുകട്ടി
*ഡാർലിംഗ് ഡാർലിംഗ് ഡാർലിംഗ്
*ഇദയ താമരൈ
*ഇദയ വീണൈ
*കന്നിപ്പരുവത്തിലെ
*കുമരിപ്പെണ്ണിൻ ഉള്ളത്തിലെ
*നാഗം
*ഒത്തൈയടിപ്പാതൈയിലെ
*പന്നീർ നദികൾ
*തായ് വീട്

## അവലംബം

വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:തമിഴ് ചലച്ചിത്രസംഗീതസം‌വിധായകർ
വർഗ്ഗം:സംഗീതസം‌വിധായകർ
വർഗ്ഗം:1943-ൽ ജനിച്ചവർ
ആൻഡമാൻ കടൽ

ഇന്ത്യൻ മഹാസമുദ്രത്തിന്റെ ഭാഗമാണ് ചരിത്രപരമായി ബർമ്മ കടൽ എന്നും അറിയപ്പെടുന്ന **ആൻഡമാൻ കടൽ** (; ) ബംഗാൾ ഉൾക്കടലിന്റെ തെക്ക് കിഴക്കും മ്യാൻമാറിന്റെ തെക്കും തായ്‌ലാന്റിന്റെ പടിഞ്ഞാറും മലയ് ഉപദ്വീപിന്റെ വടക്ക് പടിഞ്ഞാറും സുമാത്രയുടെ വടക്കും ആന്തമാൻ നിക്കോബാർ ദ്വീപുകളുടെ കിഴക്കുമായി സ്ഥിതിചെയ്യുന്നു. ആൻഡമാൻ ദ്വീപുകളുടെ പേരിൽ നിന്നുമാണ് ഈ കടലിന്റെ പേർ വന്നത്.

പരമ്പരാഗതമായി കടൽ, മത്സ്യബന്ധനത്തിനും തീരദേശ രാജ്യങ്ങൾക്കിടയിലുള്ള ചരക്കുകളുടെ ഗതാഗതത്തിനും ഉപയോഗിക്കുന്നു. പവിഴപ്പുറ്റുകളും ദ്വീപുകളും വിനോദ സഞ്ചാര കേന്ദ്രങ്ങളാണ്. 2004-ലെ ഇന്ത്യൻ മഹാസമുദ്രത്തിലെ ഭൂകമ്പവും സുനാമിയും മൂലം മത്സ്യബന്ധന, വിനോദസഞ്ചാര അടിസ്ഥാന സൗകര്യങ്ങൾ തകർന്നു.

## അവലംബം

വർഗ്ഗം:ഇന്ത്യൻ മഹാസമുദ്രത്തിലെ കടലുകൾ
ആലൻ സ്റ്റെയിൻ

*'ആലൻ സ്റ്റെയിൻ* എന്നത് മാത്യു സ്റ്റാഡ്ലർ രചിച്ച ഒരു നോവലാണ്.അതിലെ സ്മാരക വാക്യം എഴുതിയത് എഴുത്തുകാരിയായ ജർത്രൂദ് സ്റ്റെയിൻ ആണ്;*ഒരു ആൺകുട്ടിയാകുന്നതിലും,അതിൽ നിന്ന് പുരുഷനാകുന്നതിലും എന്ത് ഗുണമാണുള്ളത്,എന്താണുള്ളത്?* 

സ്വവർഗരതന്മാരെക്കുറിച്ചുള്ള സാഹിത്യവിഭാഗത്തിൽ(Gay literature)    ലമ്പാഡ ലിറ്ററി അവാർഡും ,അമേരിക്കൻ അക്കാദമി ഓഫ് ആർട്ട്സ് ആന്റ് ലെറ്റേഴ്സ്-ൽ നിന്ന് റീച്ചാർഡ‍് ആന്റ് ഹിൽഡ റോസെന്താൽ ഫൗണ്ടേഷൻ അവാർഡും ഈ നോവലിന്  ലഭിച്ചിട്ടുണ്ട്.
## അവലംബം

വർഗ്ഗം:അമേരിക്കൻ നോവലുകൾ
വർഗ്ഗം:ഇംഗ്ലീഷ് നോവലുകൾ
ഡാനിയൽ ഹെൻറി കാൻവെയ്‌ലർ

**ഡാനിയൽ ഹെന്റ്രി കാൻവെയ്ലർ** (25 ജൂൺ 1884 - 11 ജനുവരി 1979) ഒരു ജെർമൻ കലാചരിത്രകാരനും, കലാവസത്തുക്കളുടെ ശേഖരീതാവും ഫ്രാൻസിൽ 20-ാം നൂറ്റാണ്ടിലെ പ്രധാന ചിത്രവില്പനക്കാരനുമായിരുന്നു.പാബ്ലോ പിക്കാസോ, ജോർജെസ് ബ്രാക്ക്വ എന്നിവരുടെ ക്യൂബിസം പെയിന്റിങ്ങുകൾ അണിനിരത്തി 1907-ൽ പാരീസിൽ സ്ഥാപിതമായ ഒരു പ്രമുഖഗാലറിയുടെ ഉടമയുമാണദ്ദേഹം. 

## അവലംബം


വർഗ്ഗം:1884-ൽ ജനിച്ചവർ
വർഗ്ഗം:ജൂൺ 25-ന് ജനിച്ചവർ
വർഗ്ഗം:1979-ൽ മരിച്ചവർ
വർഗ്ഗം:ജനുവരി 11-ന് മരിച്ചവർ
വർഗ്ഗം:ജർമ്മൻ ആർട്ട് ചരിത്രകാരന്മാർ
സ്ക്രീനിംഗ് പ്രഭാവം

ഖരവസ്തുക്കളിൽ പ്രത്യേകിച്ച് ലോഹങ്ങളിലും അർദ്ധചാലകങ്ങളിലും **ഇലക്ട്രോസ്റ്റാറ്റിക് സ്ക്രീനിംഗ്** അല്ലെങ്കിൽ **സ്ക്രീനിംഗ് പ്രഭാവം** ഖരവസ്തുവിനുള്ളിലെ ഒരു അയോണിന്റെ വൈദ്യുതമണ്ഡലത്തിലും കൂളംബ് പൊട്ടൻഷ്യലിലും കുറവു വരുത്തുന്നു. ഷീൽഡിംഗ് പ്രഭാവത്താൽ ആറ്റത്തിനുള്ളിലേയോ അയോണിനുള്ളിലേയോ ന്യൂക്ലിയസ്സിന്റെ വൈദ്യുതപ്രഭാവത്തിൽ കുറവു വരുന്നതു പോലെ conducting solids കളിലെ അയോണുകളുടെ വൈദ്യുത മണ്ഡലങ്ങൾ conduction electrons ന്റെ ക്ലൗഡ് കൊണ്ട് വീണ്ടും കുറയുന്നു. സ്ക്രീൻഡ് കൂളംബ് പൊട്ടൻഷ്യലിനെ ഇങ്ങനെ സൂചിപ്പിക്കാം.

:V(r) = \frac{Z e}{r} \exp[{-q r}]

ഇവിടെ Z എന്നത് അണുസംഖ്യയും, e എന്നത് ഇലമെന്ററി യൂണിറ്റ് ചാർജും, r എന്നത് അയോണിന്റെ അണുകേന്ദ്രത്തിലേക്കുള്ള ദൂരവും, q എന്നത്  പൊട്ടൻഷ്യലിന്റെ വ്യാപ്തി നിർണ്ണയിക്കുന്ന **screening parameter**ഉം ആണ്. solid-state physics  ലെ സൈദ്ധാന്തിക മാതൃകകളിൽ screening parameter q ഒരു പ്രധാനപങ്ക് വഹിക്കുന്നു. Yukawa potential പോലെയുള്ള സ്ക്രീൻഡ് ഇലക്ട്രോസ്റ്റാറ്റിക്ക് പൊട്ടൻഷ്യലിന് ഒരു ലളിതമായ  Fourier transform ഉണ്ട്. അത് ഇങ്ങനെ സൂചിപ്പിക്കാം

:V(k) = \frac{4 \pi Z e}{q^2 + k^2}

ലോഹങ്ങളുമായി ബന്ധപ്പെട്ട ആന്തരആറ്റോമികബലത്തേയും phonon വികിരണത്തേയും സ്ക്രീൻഡ് പൊട്ടൻഷ്യൽ നിർണ്ണയിക്കുന്നു. സ്ക്രീൻഡ് പൊട്ടൻഷ്യൽ വിവിധതരം വസ്തുക്കളുടെ പ്രത്യേകിച്ച്  pseudopotential models കളുമായി ബന്ധപ്പെട്ടവയുടെ electronic band structure കണക്കുകൂട്ടാൻ ഉപയോഗിക്കുന്നു. 

## ഇതും കാണുക
*Nearly free electron model
*Muffin-tin approximation

## അവലംബം
പുരികപ്പുള്ള്

പുരികപ്പുള്ളിനു് ആംഗലനാമം  **eyebrowed thrush** എന്നാണ്. ശാസ്ത്രീയ നാമം *Turdus obscurus*എന്നുമാണ്
 

ഇവ കോർണിഫോറസ് വനങ്ങളിലും സൈബീരിയയ്ക്ക് കിഴക്ക് ടൈഗ വനങ്ങളിലും പ്രജനനം നടത്തുന്നു. ദേശാടനപ്പക്ഷിയായ ഇവയെ 2007-ൽ ജെറുസലേം പക്ഷിനിരീക്ഷണകേന്ദ്രത്തിലാണ് രണ്ടാമതായി കണ്ടതായി രേഖപ്പെടുത്തിയിട്ടുള്ളത്.  ആദ്യം രേഖപ്പെടുത്തിയത് 1996 ഒക്ടോബറിലാണ്. 
## പ്രജനനം
മരങ്ങളിൽ വൃത്തിയുള്ള കൂട് ഉണ്ടാക്കുന്നു. 4-6 മുട്ടകളിടുന്നു. 
## ഭക്ഷണം
മിശ്ര ഭോജികളാണ്. പ്രാണികൾ, മണ്ണിരകൾ, ചെറു പഴങ്ങൾ എന്നിവയാണ് ഭക്ഷണം. 
## രൂപ വിവരണം
പൂവനും പിടയും ഒരുപോലെയാണ്. തലയും പുറകു വശവും ചാരനിറം, നെഞ്ചും വശങ്ങളും ഓറഞ്ചു നിറം, വയറിനു വെളുപ്പ്.

## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:ദേശാടനപ്പക്ഷികൾ
തിരയും തീരവും

1980-ൽ കെ.ജി. രാജശേഖരൻ സംവിധാനം ചെയ്ത മലയാളചലച്ചിത്രമാണ് ***തിരയും തീരവും***. പ്രേം നസീർ, ജയഭാരതി, ആറന്മുള പൊന്നമ്മ, ജയപ്രഭ തുടങ്ങിയവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. യൂസഫലി കേച്ചേരി രചിച്ച ഗാനങ്ങൾക്ക് ജി. ദേവരാജനാണ് സംഗീതം നൽകിയത്.

## അഭിനേതാക്കൾ
}  ||മോഹന്റെ അമ്മ
|}

## ഗാനങ്ങൾ
യൂസഫലി കേച്ചേരിയുടെ വരികൾക്ക് ജി. ദേവരാജൻ ആണ് സംഗീതം നൽകിയിരിക്കുന്നത്.

## അവലംബം

## പുറത്തേക്കുള്ള കണ്ണികൾ
* ചിത്രം കാണുവാൻ, തിരയും തീരവും(1980)''

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സോമൻ-ജയഭാരതി ജോഡി

വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:കെ.ജി രാജശേഖരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി- ദേവരാജൻ ഗാനങ്ങൾ
മുറാമുറാ

മൺ മറഞ്ഞു പോയ ഒരു സഞ്ചിമൃഗമാണ് മുറാമുറാ. അന്ത്യ ഒലിഗോസീൻ കാലഘട്ടത്തിൽ ആണ് ഇവ ജീവിച്ചിരുന്നത് . ഓസ്ട്രേലിയയിൽ നിന്നും മാത്രം ആണ് ഇവയുടെ ഫോസ്സിൽ കണ്ടു കിട്ടിയിടുള്ളത് . കൊവാലയോടും വൊംബാറ്റിനോടും അടുത്ത ബന്ധമുള്ളവ ആണ് ഇവ . ഏകദേശം ഒരു പട്ടിയുടെ വലിപ്പം ആയിരുന്നു ഇവയ്ക്ക് . സസ്യ ഭോജി ആയിരുന്നു ഇവ .

## അവലംബം


വർഗ്ഗം:ഓസ്ട്രേലിയയിലെ സഞ്ചിമൃഗങ്ങൾ
വർഗ്ഗം:വംശനാശം സംഭവിച്ച ജീവികൾ
വി. ഹരികൃഷ്ണ

കന്നഡ സിനിമയിലെ പ്രശസ്ത സംഗീത സംവിധായകനാണ് **വി.ഹരികൃഷ്ണ**. മികച്ച സംഗീത സംവിധായകനുള്ള കർണാടക സിനിമ സംസ്ഥാന അവാർഡ്,**ഫിലിംഫെയർ(2008,2009,2010)** അവാർഡ് തുടങ്ങി നിരവധി പുരസ്കാരങ്ങൾ അദ്ദേഹത്തിനു ലഭിച്ചിട്ടുണ്ട്.അദ്ദേഹം 2006 ൽ പുറത്തിറങ്ങിയ **ജോതെ ജൊതയല്ലി** എന്ന കന്നഡ സിനിമയിലൂടെ സ്വതന്ത്ര സംഗീത സംവിധായകനായി. തുടർന്നു വന്ന ചിത്രങ്ങൾ സംഗീതത്തിലൂടെ ശ്രദ്ധിക്കപ്പെട്ടത്തിലൂടെ **ഹിറ്റ്‌ മേക്കർ** എന്ന പേര് സ്വന്തമാക്കി.

## സിനിമകൾ

## Awards
* Won 3 consecutive Filmfare Award for Best Music (*[[Gaalipata]], [[Raaj The Showman]]* and *[[Jackie (2010 film)|Jackie]]*)
* Suvarna Film Awards for Best Music Director (*[[Raaj the Showman]]*, *[[Drama (film)|Drama]]*)
* 2012 – Filmfare Award for *[[Drama (film)|Drama]]*
* Karnataka State Award for the film Raaj The Showman
* 2012 – Nominated – Best Music Director for *[[Anna Bond]]*

വർഗ്ഗം:നവംബർ 5-ന് ജനിച്ചവർ
വർഗ്ഗം:1974-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:കന്നഡ ചലച്ചിത്രസംഗീതസംവിധായകർ
ക്രിസ്റ്റൽ ക്യൂബിസം

**ക്രിസ്റ്റൽ ക്യൂബിസം** എന്നത് 1915 - 1916 കാലഘട്ടത്തിൽ രൂപംകൊണ്ട ക്യൂബിസത്തിന്റെ മാറ്റം വരുത്തിയ ഒരു ഉയർന്നതലമാണ്,നിരപ്പായ സ്ഥലത്ത് ഒരു വിഷയത്തെ ഊന്നിപ്പറയുകയും,വലിയ ഓവർലാപ്പോടുകൂടിയ ഗണിതപരമായ രൂപങ്ങളാൽ കൊണ്ട് വരപൂർത്തിയാക്കുകയും ചെയ്യുന്നതാണ് ഇതിന്റെ പ്രതേകത.ഇതിൽ, അടിയിൽ കിടക്കുന്നതും,അമൂർത്തമായ ആശയം ഒളിച്ചിരിക്കുന്നതുമായ ഗണിത രൂപത്തിനാണ് പ്രാമുഖ്യം,ഇത്തരം വരകളിൽ ചിത്രകലയിലെ എല്ലാ ഗണങ്ങളേയും നിയന്ത്രിക്കുന്നു.
## അവലംബം

## പുറംകണ്ണികൾ
* Jean Metzinger, Culture.gouv.fr, le site du Ministère de la culture - base Mémoire
* Juan Gris, Culture.gouv.fr, le site du Ministère de la culture - base Mémoire
* Albert Gleizes, Culture.gouv.fr, le site du Ministère de la culture - base Mémoire
* Jean Metzinger, Agence Photographique de la Réunion des musées nationaux et du Grand Palais des Champs-Elysées
* Jacques Lipchitz, Agence Photographique de la Réunion des musées nationaux et du Grand Palais des Champs-Elysées
* Gino Severini, Agence Photographique de la Réunion des musées nationaux et du Grand Palais des Champs-Elysées
* Juan Gris, Joconde, Portail des collections des musées de France

വർഗ്ഗം:ചിത്രകല
ഇതാ ഒരു തീരം

1979-ൽ പി.ജി.വിശ്വംഭരന്റെ സംവിധാനത്തിൽ ഒ.എം. ജോൺ നിർമ്മിച്ച ചലച്ചിത്രമാണ്  ***ഇതാ ഒരു തീരം***. എം.ജി. സോമൻ, ജയഭാരതി, കവിയൂർ പൊന്നമ്മ, സുകുമാരി, കുതിരവട്ടം പപ്പു, ജനാർദ്ദനൻ, ബഹദൂർ  തുടങ്ങിയവർ അഭിനയിച്ച ഈ സിനിമയിലെ യൂസഫലി കേച്ചേരിയുടെ വരികൾക്ക് കെ.ജെ. ജോയ് ഈണം പകർന്നിരിക്കുന്നു.

## താരനിര

## ഗാനങ്ങൾ
യൂസഫലി കേച്ചേരിയുടെ വരികൾക്ക് കെ.ജെ. ജോയ് സംഗീതം നൽകിയിരിക്കുന്നു.

## അവലംബം

## പുറത്തേക്കുള്ളകണ്ണികൾ
* 
## ചിത്രം കാണുവാൻ
* ഇതാ ഒരു തീര(1979), 

വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സോമൻ-ജയഭാരതി ജോഡി
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ
വർഗ്ഗം:യൂസഫലി -ജോയ് ഗാനങ്ങൾ
വർഗ്ഗം:ഒ. എം. ജോൺ നിർമ്മിച്ച ചലച്ചിത്രങ്ങൾ
വർഗ്ഗം:രാമചന്ദ്രമേനോൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ചുനക്കര രാമൻകുട്ടി

മലയാള ചലച്ചിത്രഗാനരചയിതാക്കളിൽ പ്രമുഖനാണ് **ചുനക്കര രാമൻ കുട്ടി**. 1936 ജനുവരി19 ന് മാവേലിക്കരയിൽ ചുനക്കര കാര്യാട്ടിൽ വീട്ടിൽ ജനനം. പന്തളം എൻ എസ് എസ് കോളജിൽ നിന്നും മലയാള സാഹിത്യത്തിൽ ബിരുദം നേടി. 75ഓളം സിനിമകൾക്കായി 200ലധികം ഗാനങ്ങൾ അദ്ദേഹം രചിച്ചിട്ടുണ്ട്. 1978 ൽ ആശ്രമം എന്ന ചിത്രത്തിലെ *അപ്സരകന്യക* എന്ന ഗാനം എഴുതിക്കൊണ്ടാണ് സിനിമയുമായി ചുനക്കര രാമൻ കുട്ടി ബന്ധപ്പെട്ടത്. ആകാശവാണിക്കുവേണ്ടി നാടകങ്ങൾ എഴുതുകയും പുരസ്കാരങ്ങൾ നേടുകയും ചെയ്തിട്ടുണ്ട്. ശാരീരിക അസ്വസ്ഥതകളെ തുടർന്ന് ഏതാനും ദിവസങ്ങളായി ചികിത്സയിലായിരുന്ന അദ്ദേഹം 2020 ആഗസ്റ്റ് 12 ന് രാത്രി 84 ആമത്തെ വയസിൽ തിരുവനന്തപുരത്തെ ഒരു സ്വകാര്യ ആശ്രുപത്രിയിൽവച്ച് അന്തരിച്ചു.

## ജീവിതരേഖ

ആലപ്പുഴ ജില്ലയിലെ മാവേലിക്കര താലൂക്കിൽ ചുനക്കര പഞ്ചായത്തിൽ കരിമുളയ്ക്കൽ കാര്യാട്ടിൽ കിഴക്കതിൽ വീട്ടിൽ കൃഷ്ണന്റെയും നാരായണിയുടെയും മകനായി 1936 ജനുവരി 19നു രാമൻകുട്ടി ജനിച്ചു. ചുനക്കര ഹൈസ്കൂളിൽനിന്നും സ്കൂൾവിദ്യാഭ്യാസം നേടിയ ശേ-ഷം പന്തളം എൻ.എസ്.എസ്. കോളേജിൽ നിന്നും മലയാള സാഹിത്യത്തിൽ ബിരുദം നേടി.  വാണിജ്യ വ്യവസായ വകുപ്പിൽ ഉദ്യോഗസ്ഥനായി ജോലിനേടി. പരേതയായ കെ.വി. തങ്കമ്മയാണ് അദ്ദേഹത്തിന്റെ പത്നി.  രേണുക, രാധിക, രാഗിണി എന്നിവർ അദ്ദേഹത്തിന്റെ മക്കളാണ്.

## കലാ സാഹിത്യ ജീവിതം

ആകാശവാണിയിലെ ലളിതഗാനങ്ങളിലൂടെയാണ് അദ്ദേഹം ശ്രദ്ധേയനായത്. പിന്നീട് നാടകരംഗത്ത് സജീവമായി. കൊല്ലം അസീസി, മലങ്കര തീയറ്റേഴ്സ്, നാഷണൽ തീയറ്റേഴസ്, കൊല്ലം ഗായത്രി, കേരള തീയറ്റേഴ്സ് എന്നീ നാടകസംഘങ്ങൾക്കായി ഗാനങ്ങൾ എഴുതി. തിരുവനന്തപുരം മലയാള നാടകവേദി എന്ന പേരിൽ സ്വന്തം നാടകസമിതി തുടങ്ങി. 1977ൽ ആശ്രമം എന്ന സിനിമയിൽ (1978ൽ പുറത്തിറങ്ങിയത്) ഗാനങ്ങളെഴുതിയാണ് സിനിമാഗാന രചനാരംഗത്തേക്ക് ചുവടുവച്ചത്. പി.ജി. വിശ്വംഭരൻ സംവിധാനം ചെയ്ത ഒരു തിര പിന്നെയും തിര എന്ന സിനിമയിലെ ഗാനങ്ങൾ ചുനക്കര രാമൻകുട്ടിയെ പ്രശസ്തനാക്കി. സംഗീത സംവിധായകൻ ശ്യാമുമായി ചേർന്ന് നിരവധി ഹിറ്റ് ഗാനങ്ങൾ രചിച്ചിരുന്നു. 1984ൽ മാത്രം മുപ്പതിലധികം ഗാനങ്ങളാണ് വിവിധ സിനിമകൾക്കായി അദ്ദേഹം രചിച്ചത്.

### പുസ്തകങ്ങൾ

എന്റെ ഭാരതം, ബാപ്പുജി കരയുന്നു, മഹാഗണി, അഗ്നിസന്ധ്യ (2004), സ്നേഹാടനക്കിളികൾ എന്നിവയാണ് കവിതാസമാഹാരങ്ങൾ.

## പുരസ്കാരങ്ങൾ

നാടകരംഗത്തെ സമഗ്ര സംഭാവനയ്ക്ക് കേരള സംഗീതനാടക അക്കാദമിയുടെ ഗുരുശ്രേഷ്ഠ പുരസ്കാരം (2015) ലഭിച്ചു.

## പ്രസിദ്ധ ഗാനങ്ങൾ

* ദേവീ നിൻ രൂപം - ഒരു തിര പിന്നെയും തിര
* ശ്യാമമേഘമേ നീ  - അധിപൻ
* ദേവദാരു പൂത്തു - എങ്ങനെ നീ മറക്കും
* ശരത്കാല സന്ധ്യ കുളിർ തൂകി നിന്നു - എങ്ങനെ നീ മറക്കും
* സിന്ദൂര തിലകവുമായ് - കുയിലിനെ തേടി
* പാതിരാ താരമേ - കുയിലിനെ തേടി
* ധനുമാസക്കാറ്റേ വായോ - മുത്തോടു മുത്ത്
* ഹൃദയവനിയിലേ ഗായികയോ - കോട്ടയം കുഞ്ഞച്ചൻ
* ചന്ദനക്കുറിയുമായി വാ സുകൃതവനിയിൽ - ഒരുനോക്കു കാണാൻ
* നീയറിഞ്ഞോ മേലെ മാനത്ത് - കണ്ടു കണ്ടറിഞ്ഞു
* ഓ ശാരികേ - വീണ്ടും ചലിക്കുന്ന ചക്രം

## അവലംബം

വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:1936-ൽ ജനിച്ചവർ
വർഗ്ഗം:ജനുവരി 19-ന് ജനിച്ചവർ
മാല (വിവക്ഷകൾ)

മാല എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
* പൂമാല
* മാല (ആഭരണം)
* മുഹ്‌യദ്ദീൻ മാല
പൂമാല

ആഘോഷ വേളകളിലും ഉത്സവങ്ങളിലും മറ്റും ഉപയോഗിക്കുന്ന ഒരു അലങ്കാരവസ്തുവാണ് **പൂമാല**. ചരടിൽ പൂക്കളോ ഇലകളോ അല്ലെങ്കിൽ മറ്റ് അലങ്കാര വസ്തുക്കളോ കോർത്താണ് പൊതുവെ പൂമാലകൾ ഉണ്ടാക്കാറ്. പൂമാലകൾ ആളുകൾ കഴുത്തിലണിയുകയോ മറ്റ് വസ്തുക്കളുടെ മുകളിൽ ചാർത്തിയിടുകയോ ചെയ്യുന്നു.

വർഗ്ഗം:അലങ്കാരവസ്തുക്കൾ
ഹാജിമൊട്ട

കേരളത്തിലെ കണ്ണൂർ ജില്ലയിലെ കല്ല്യാശ്ശേരി ഗ്രാമപഞ്ചായത്തിൽ കല്ല്യാശ്ശേരിയുടെ സമീപം സ്ഥിതി ചെയ്യുന്ന സ്ഥലമാണ് ഇത്. ഇവിടെ ഒരു ഹാജി മുമ്പ് താമസിച്ചിരുന്നു. അതുകൊണ്ടാണത്രേ ഈ കുന്നിൻപ്രദേശത്തിന് ഈ പേര് വന്നത്. കണ്ണൂർ‌-തളിപ്പറമ്പ ദേശീയ പാതക്കരികിലാണ് ഹാജിമൊട്ട.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വർഗ്ഗം:കണ്ണൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
ഇമാം ശാമിൽ

വടക്കൻ കോക്കസിലെ മുസ്ലിം ഗോത്രങ്ങളുടെ മതപരവും രാഷ്ട്രീയവുമായ മാർഗദർശിയായിരുന്ന നക്ഷബന്ദിയ്യ സന്യാസി ആചാര്യനാണ് ഇമാം ശാമിൽ (Avar: Шейх Шамил; തുർക്കിഷ്: Şeyh Şamil; റഷ്യൻ: Имам Шамиль; അറബി: الشيخ شامل "ശമീൽ" എന്നും ഉച്ചരിക്കാറുണ്ട് also spelled Shamyl, Schamil, Schamyl or Shameel) (26 ജൂൺ 1797 – 4 ഫെബ്രുവരി 1871). റഷ്യൻ സാമ്രാജ്യത്തിനെതിരെ നടന്ന കൊക്കേഷ്യൻ യുദ്ധ ചെറുത്തു നിൽപുകളുടെ നായകനും കൊക്കേഷ്യൻ ഇമാമാത്ത്ന്റെ (1834–1859) മൂന്നാമത്തെ ഇമാമും ആയിരുന്നു.

## ജീവരേഖ
ദാഗിസ്ഥാനിലെ ഗിമ്റിയിലെ ഓൽ  ഗ്രാമത്തിലെ കർഷക കുടുംബത്തിൽ  1797 ലായിരുന്നു ശാമിൽ ജനിച്ചത്. പിതാവ് ദെൻകഉ. ഖുർആൻ, ഹദീസ്, കർമ്മ ശാസ്ത്രം, തസവ്വുഫ് എന്നിവയിൽ പരിശീലനം പൂർത്തിയാക്കിയ ഇദ്ദേഹം നക്ഷബന്ദിയ്യ മാർഗ്ഗത്തിലൂടെ ജനമനസ്സുകളിൽ ആത്മീയ പരിവേഷം നേടി. സാറിസ്റ്റ് റഷ്യൻ സാമ്രാജ്യം ഉസ്മാനിയ-പേർഷ്യൻ സാമ്രാജ്യങ്ങളിലേക്ക് കടന്നു കയറ്റം നടത്തികൊണ്ടിരിക്കുന്ന കാലയളവുകളായിരുന്നു അത്. ഓട്ടോമൻ സഹായത്തോടെ ഖാസി മുല്ല, ശൈഖ് മൻസൂർ തുടങ്ങിയ നക്ഷബന്ദിയ്യ സന്യാസികളുടെ നേതൃത്തത്തിൽ  നടന്ന പോരാട്ടത്തിലേക്ക് ഗറില്ലാ മുറകളിൽ സ്വായത്തം നേടിയിരുന്ന ഇമാം ശാമിൽ തൻറെ മുരീദ്കളോടൊപ്പം പങ്കാളിയായി. ഖാസി മുല്ല ശാമിലിൻറെ ഉറ്റ സുഹൃത്തും, സഹകാരിയുമായിരുന്നു. 1832 ഇൽ  ഖാസിയുടെ മരണശേഷം പോരാട്ടത്തിൻറെ  നേതൃത്വവും, 1934 ഇൽ ഹംസത്ത് ബേക്കിന്റെ മരണത്തിനു ശേഷം കൊക്കേഷ്യൻ ഇമാമത്തിൻറെ അധികാരവും ശാമിലിൻറെ കരങ്ങളിലേക്കെത്തി. റഷ്യൻ അധിനിവേശത്തെ ഗറില്ലാ യുദ്ധമുറകളിലൂടെ നേരിട്ട് 25 വർഷം ഇദ്ദേഹം കൊക്കേഷ്യയിലെ ഇമാമത്ത് ഭരണം നിലനിർത്തി. 1859 ഇൽ അപ്രതീക്ഷിതമായി കൊട്ടാരം വളഞ്ഞുള്ള  റഷ്യൻ സൈനികരുടെ ഉപരോധത്തെ തുടർന്ന് ഓട്ടോമൻ തുർക്കിയിലേക്ക് അയക്കാമെന്ന സന്ധിയിന്മേൽ ശാമിൽ  സാറിസ്റ്റ് സാമ്രാജ്യത്തിനു അധികാരം കൈമാറിയെങ്കിലും റഷ്യ  ഉടമ്പടി ലംഘിച്ചു അദ്ദേഹത്തെ നാടുകടത്തി നിരീക്ഷണത്തിൽ വെക്കുകയാണ് ചെയ്തത്. നീണ്ട പത്തുവർഷത്തെ കരുതൽ നിരീക്ഷണത്തിനു ശേഷം ഓട്ടോമൻ മക്കയിലേക്ക് തീർത്ഥാടനത്തിന് പോകാൻ സാറിസ്റ്റ് ഭരണകൂടം അനുമതി നൽകി. 1871ൽ  മദീനയിൽ  വെച്ചായിരുന്നു ഇമാം ശാമിലിൻറെ നിര്യാണം.

## അവലംബം


വർഗ്ഗം:മുസ്ലീം മത നേതാക്കൾ
വർഗ്ഗം:1797-ൽ ജനിച്ചവർ
വർഗ്ഗം:ജൂൺ 26-ന് ജനിച്ചവർ
വർഗ്ഗം:1871-ൽ മരിച്ചവർ
വർഗ്ഗം:ഫെബ്രുവരി 4-ന് മരിച്ചവർ
വർഗ്ഗം:സൂഫി പോരാളികൾ
ഇന്ത്യൻ സൂപ്പർ ലീഗ് 2015

ഇന്ത്യൻ സൂപ്പർ ലീഗ് ഫുട്ബോളിന്റെ രണ്ടാം സീസണാണ് **ഇന്ത്യൻ സൂപ്പർ ലീഗ് 2015**. 2015 ഒക്ടോബർ 3 മുതൽ ഡിസംബർ 20 വരെയാണ് ഈ സീസണിന്റെ കാലയളവ്. ആകെ എട്ട് ടീമുകളാണ് ഈ സീസണിൽ മത്സരിക്കുന്നത്.

## Teams

### Stadiums and locations

### Personnel and sponsorship

### Head coaching changes

### Marquee players

### Foreign players

## അവലംബം

വർഗ്ഗം:ഇന്ത്യൻ സൂപ്പർ ലീഗ്
ആട് (ചലച്ചിത്രം)

മിധുൻ മാനുവൽ തോമസിന്റെ സംവിധാനത്തിൽ 2015 ഫെബ്രുവരിയിൽ പുറത്തിറങ്ങിയ ഒരു ഹാസ്യ ചലച്ചിത്രമാണ് **ആട്: ഒരു ഭീകരജീവിയാണ്** അഥവാ **ആട്**. ഒരു റോഡ് മൂവിയായി നിർമിച്ചിരിക്കുന്ന ചിത്രത്തിൽ ജയസൂര്യ, ഭഗത് മാനുവൽ, സൈജു കുറുപ്പ്, ധർമ്മജൻ ബോൾഗാട്ടി, വിജയ് ബാബു തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. വിജയ് ബാബു, സാന്ദ്രാ തോമസ് എന്നിവരാണ് ഈ ചിത്രത്തിന്റെ നിർമാതാക്കൾ 

## കഥാസന്ദർഭം
കേരളത്തിലെ ഒരു മലയോര ഗ്രാമത്തിലുള്ള വടംവലി ടീമിലെ വിഡ്ഢികളായ 7 ചെറുപ്പക്കാരുടെയും, സമ്മാനമായി ഒരു ആട് ലഭിച്ചശേഷം അവർക്ക് നേരിടേണ്ടി വന്ന വെല്ലുവിളികളുടെയും കഥയാണ് ഈ ചിത്രം.

ഈ സിനിമയിൽ ആടിന് ഒരു പ്രധാന വേഷമാണ് ഉള്ളത്. ഒരു ആട് കുറച്ചു പേരുടെ ജീവിതങ്ങളിൽ വരുത്തുന്ന വിനയെ കുറിച്ചാണ് ഈ സിനിമയിൽ പറയുന്നത്.മറ്റു കഥാപാത്രങ്ങളും കൂടി ചേരുമ്പോൾ സിനിമ കൂടുതൽ രസകരമാകുന്നു. സിനിമയിൽ ജയസൂര്യയും കൂട്ടരും വടംവലിയിൽ ജയിച്ചു കിട്ടുന്ന ആടാണ്‌ ഇവർക്ക് വിനകൾ വരുത്തി വയ്ക്കുന്നത്. ഇത് മുഴുനീളൻ തമാശ ചിത്രം ആണ്. പോലീസുകാരും രണ്ടു വിപ്ലവകാരികളും കൂടി ചേരുമ്പോൾ ചിത്രം കൂടുതൽ രസകരമാകുന്നു.പകുതി ആകുമ്പോൾ ചിത്രം മറ്റൊരു വഴിത്തിരിവിലേക്ക് എത്തുന്നു. നീല കൊടുംവേലി എന്ന അപൂർവസസ്യത്തിന്റെ പിന്നാലെ പോകുന്നു.ഒടുവിൽ ഈ സസ്യത്തെ ആട് തിന്നുന്നു.ഈ സസ്യം ഒരു ഔഷധ സസ്യമയിട്ടാണ് കണക്കാക്കുന്നത്.

## അഭിനേതാക്കൾ
* ജയസൂര്യ - ഷാജി പാപ്പൻ
* ആട് - പിങ്കി
* സ്വാതി റെഡ്ഡി -പിങ്കി
* സൃന്ദ അഷാബ് -മേരി
* സണ്ണി വെയ്ൻ -സാത്താൻ സേവ്യർ
* ഹരികൃഷ്ണൻ -ലോലൻ
* അജു വർഗീസ് -പൊന്നപ്പൻ
* വിനായകൻ -ഡ്യൂഡ്
* രൺജി പണിക്കർ -തോമസ് പാപ്പൻ
* വിജയ് ബാബു -സർബത്ത് ഷമീർ
* സാന്ദ്രാ തോമസ് -മേനക കാന്തൻ
* വിനീത് മോഹൻ -മൂങ്ങ കുട്ടൻ
* ഭഗത് മാനുവൽ -കൃഷ്ണൻ മന്ദാരം
* ചെമ്പൻ വിനോദ് ജോസ് -ഹൈറേഞ്ച് ഹക്കീം
* ഇന്ദ്രൻസ് -പി.പി. ശശി
* ധർമ്മജൻ ബോൾഗാട്ടി -ക്യാപ്റ്റൻ ക്ലീറ്റസ്
* ബിജുക്കുട്ടൻ -ബാറ്ററി സൈമൺ
* സൈജു കുറുപ്പ് -അറയ്ക്കൽ അബു
*ചെമ്പിൽ അശോകൻ -വൈദ്യർ
*നെൽസൺ -ഡ്രാഗൺ പൈലി

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:സണ്ണി വെയ്ൻ അഭിനയിച്ച ചലച്ചിത്രങ്ങൾ
കറുപ്പൻ നെന്മണിക്കുരുവി

കറുപ്പ്ൻ നെന്മണിക്കുരുവിക്ക്  ആംഗലത്തിൽ  **variable wheatear** ,’’’ Eastern Pied Wheatear’’’, ‘’’Pied Chat’’’ എന്നൊക്ക്യാണു പേരുകൾ. ശാസ്ത്രീയ നാമം (*Oenanthe picata*)എന്നാണ്. 
## വിതരണം
ഇവയെ അഫ്ഗാനിസ്ഥാൻ, ഈജിപ്ത്, ഇന്ത്യ, ഇറാൻ, കസാക്കിസ്ഥാൻ,ലെബനൺനേപ്പാൾ, ഒമാൻ, പാകിസ്താൻ, റഷ്യ, താജിക്കിസ്ഥാൻ, യുണൈറ്റഡ് അറബ് എമിറേറ്റ്സ്, ഉസ്ബെക്കിസ്താൻ എന്നിവിടങ്ങളിൽ കാണുന്നു.

## രൂപ വിവരണം
15 സെ.മീ. നീളം.20-25 ഗ്രാം തൂക്കം. വയറും ഗുദവും വാലിന്റെ അടിവശത്തിന്റെ മുക്കാൽ ഭാഗവും വെളുപ്പ്, ബാക്കി മുഴുവൻ കറുപ്പ്.

## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:കുരുവികൾ
ഇന്ത്യ-ദക്ഷിണാഫ്രിക്ക ടെസ്റ്റ് ക്രിക്കറ്റ്

ഇന്ത്യയും ദക്ഷിണാഫ്രിയ്ക്കയും തമ്മിലുള്ള ആദ്യ ടെസ്റ്റ് ക്രിക്കറ്റ്  പരമ്പര 1992-93 ൽ  ദക്ഷിണാഫ്രിയ്ക്കയിൽ വെച്ച് നടന്നു. ഇതേ വരെ ഇന്ത്യയും ദക്ഷിണാഫ്രിയ്ക്കയും തമ്മിൽ 11 ടെസ്റ്റ് പരമ്പരകൾ നടന്നിട്ടുണ്ട് . പരമ്പരകളിൽ 6 എണ്ണത്തിൽ ദക്ഷിണാഫ്രിയ്ക്കയും 2 എണ്ണത്തിൽ ഇന്ത്യയും ജയിച്ചപ്പോൾ 3 എണ്ണം സമനിലയിൽ അവസാനിച്ചു. ഇന്ത്യയിൽ നടന്ന 5 പരമ്പരകളിൽ 2 എണ്ണം ഇന്ത്യയും 1 എണ്ണം ദക്ഷിണാഫ്രിയ്ക്കയും ജയിച്ചപ്പോൾ 2 എണ്ണം സമനിലയിലായി. ദക്ഷിണാഫ്രിയ്ക്കയിൽ നടന്ന 6 പരമ്പരകളിൽ 5 എണ്ണം ദക്ഷിണാഫ്രിയ്ക്ക ജയിച്ചപ്പോൾ 1 എണ്ണം സമനിലയിലായി.

## പരമ്പരകൾ

## അവലംബം
* ESPNCricInfo Statistics

വർഗ്ഗം:ക്രിക്കറ്റ് മത്സരങ്ങൾ